சில வருடங்களுக்கு முன்பு, ஃபேஸ்புக் தகவல்களை வேறு நிறுவனங்களுக்கு விற்க நினைத்ததாகவும். தற்போது அதற்கு அந்த நிலைப்பாட்டை மாற்றி உள்ளதாகவும் செய்திகள் வெளியாகியுள்ளன. அர்ஸ்டெக்னிகா தளத்தில் வெளியாகியுள்ள நீதிமன்ற ஆவணத்தின்படி, "2012ல் ஃபேஸ்புக் சில நிறுவனங்களுக்கு தகவலை விற்றதற்காக 2,50,000 டாலர் பணம் பெற்றுள்ளனர். 2014ல் தனது கொள்கைகளை மாற்றி தகவல்களை மற்றவர்களுக்கு விற்பதில்லை என்ற முடிவை எடுத்தது" என்று குறிப்பிடப்பட்டுள்ளது. 2015ம் ஆண்டு தனது எல்லா தகவல்களையும் மற்ற அனுமதிக்கப்பட்ட நிறுவனங்கள் பயன்படுத்துவதை நிறுத்தியது. இந்த தகவல் வெளியானது ஃபேஸ்புக்கிற்கு பின்னடைவையே தந்தது. வால் ஸ்ட்ரீட் ஜெர்னலில் குறிப்பிட்டுள்ளபடி ''ஃபேஸ்புக் பணியாளர்கள் விளம்பரதாரர்களுக்கு பயனர்களின் தகவலை தந்ததற்கு அதிக பணம் பெற்றுள்ளதாக கூறப்பட்டுள்ளது." ஃபேஸ்புக்கின் செய்தி தொடர்பாளர் இந்த அறிக்கையில் "குறிப்பிடப்பட்டுள்ள நிறுவனங்களின் பெயர்கள் தவறுதலாக இடம்பெற்றவை. இதற்காக அந்த நிறுவனங்கள் நஷ்டயீடு கேட்பது தவறானது. இதற்கு எதிராக நாங்களும் கடுமையான எதிர்வினை ஆற்றுவோம்" என்று கூறியுள்ளது. 2018ல் சிக்ஸ்4த்ரீ(six4three) எனும் நிறுவனம் கலிஃபோர்னியானில் புதிய வழக்கை பதிவு செய்தது. அதில், ஃபேஸ்புக் பயன்பாட்டாளர்களின் தகவல்களை சேகரித்ததாக கூறப்பட்டது. 2015ல் வழக்கு தொடர்ந்ததும் இதே நிறுவனம் தான். ஃபேஸ்புக், செனட்டிலும் இந்த குற்றச்சட்டை ஒப்புக்கொண்டது. ஃபேஸ்புக் அழைப்புகள், செய்திகள், மீடியா ஃபைல்கள் என அனைத்தையும் சேகரிப்பது குற்றம் என வழக்கு தொடரப்பட்டுள்ளது. இது குறித்த அறிவிப்பை பயனர்களுக்கு வழங்கிவிட்டுதான் செய்தியை சேகரிப்பதாக ஃபேஸ்புக் தெரிவித்துள்ளது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


இங்க இருந்த டாய்லெட்டை காணோம்.. வடிவேல் பாணியில் போலீசிடம் புகார் கொடுத்த சத்தீஸ்கர் பெண் | Woman complaints Police that her toilet is missing in Chhattisgarh - Tamil Oneindia | Updated: Thursday, March 15, 2018, 15:51 [IST] ராய்பூர்: சத்தீஸ்கர் மாநிலத்தை சேர்ந்த பெண் ஒருவர் தன் வீட்டு கழிப்பறையை காணவில்லை என்று போலீசில் புகார் அளித்துள்ளார். அமர்பூர் என்ற கிராமத்தில் இந்த சம்பவம் நடந்து இருக்கிறது. பேலா பாய் பட்டேல், சந்தா என்ற இரண்டு பெண்கள் போலீசில் இந்த புகாரை கொடுத்து இருக்கிறார்கள். இந்த புகாரை கொடுக்க சுரேந்திர பட்டேல் என்ற சமூக சேவகர் அந்த பெண்களுக்கு உதவி இருக்கிறார். வடிவேல் கிணற்றை காணும் என்று புகார் கொடுத்தது போலவே இந்த சம்பவம் நடந்து இருக்கிறது. பேலா பாய் பட்டேல், சந்தா குடும்பத்திற்கு 2016ல் கழிப்பறை கட்டித்தருவதாக அரசு அறிவித்து இருக்கிறது. தூய்மை இந்தியா திட்டத்தின் மூலம் அவர்கள் குடும்பம் இலவச கழிப்பறைக்கு தேர்வாகி இருக்கிறது. இதற்கான பணம் வழங்கப்படும் என்றும் கூறப்பட்டுள்ளது. ஆனால் இதற்காக வழங்கப்பட்ட பணத்தை பஞ்சாயத்து நிர்வாகிகள் சுருட்டி இருக்கிறார்கள். அந்த பெண்ணின் குடும்பத்திடம் கழிப்பறை கட்ட பணம் கொடுக்கவில்லை என்று பொய் சொல்லி இருக்கிறார்கள். அந்த கிராமத்தில் பல குடும்பங்கள் இப்படி ஏமாற்றப்பட்டு இருக்கிறார்கள். சுரேந்திர பட்டேல் என்ற சமூக சேவகர் இந்த மோசடியை தகவல் அறியும் உரிமை சட்டம் மூலம் கண்டுபிடித்து இருக்கிறார். ஏற்கனவே கழிப்பறை கட்டப்பட்டுவிட்டதாக கோப்புகள் தயார் செய்யப்பட்டு இருக்கிறது. கழிப்பறை கட்டாமல் கட்டிவிட்டதாக பஞ்சாயத்து அதிகாரிகள் எழுதி கொடுத்துள்ளார்கள். தற்போது இந்த தகவல் அறியும் உரிமை சட்ட விவரத்தை வைத்து போலீசில் புகார் அளிக்கப்பட்டு இருக்கிறது. அரசு கட்டிக் கொடுத்த கழிப்பறையை காணவில்லை என்று போலீசில் புகார் அளித்து இருக்கிறார்கள். போலீசில் இதில் என்ன நடவடிக்கை எடுப்பது என்று தெரியாமல் குழம்பிக் கொண்டு இருக்கிறது. toilet vadivelu police chhattisgarh கழிப்பறை டாய்லெட் சத்தீஸ்கர் வடிவேல் Woman Bela Bai Patel (70) and her daughter Chanda (45), residents of Amarpur village complaints Police that their toilet is missing in Chhattisgarh.


நல்ல செயலால் கிடைக்கும் பலன் பொன் விலங்கு, தீய செய்லால் கிடைக்கும் பயன் இரும்பு விலங்கு.


source: CulturaX

text: ஆயுத எழுத்து: ஊரு ரெண்டுபட்டா ஊடகங்களுக்கு தான் கொண்டாட்டம்...! ''ஈரைப் பேன் ஆக்கி... பேனை பெருமாள் ஆக்கிறதுன்னு'' ஒரு பழமொழியை நாம் கேள்விப்பட்டிருப்போம். அந்த வேலையை இன்றைக்கு ஊடகங்கள் ரொம்பப் பிரமாதமா செய்யறாங்க. இன்றைக்கு முல்லைப்பெரியாறு அணை சம்பந்தமான பிரச்சனை என்பது தமிழகத்திலும் கேரளாவிலும் பற்றி எரிகிற பிரச்சனையாக இருக்கிறது. இந்த இரண்டு மாநிலங்களின் எல்லைப்பகுதிகளிலும் பதற்றமாக இருக்கிறது. இவ்விரண்டு மாநிலத்தைச் சேர்ந்தவர்களும் மோதிக்கொள்கிறார்கள். உணர்வுப்பூர்வமாக எழுந்துள்ள இந்த பதற்றங்களை தணிப்பதற்கு எந்தவிதமான முயற்சிகளையும் செய்யாமால், அந்த விஷயத்தை ஊதிப் பெரிதாக்கும் வேலையை தான் இன்றைக்கு ஊடகங்கள் செய்துவருகின்றன. பத்திரிக்கைகளிலும், தொலைக்காட்சிகளிலும் தனியார் ஆதிக்கம் செலுத்த ஆரம்பித்ததிலிருந்து மக்களின் உணர்ச்சிகளையும், வேதனைகளையும் காசாக்கி அதில் இலாபம் கொழிக்கும் வெறியோடு தான் ஊடகங்கள் அலைகின்றன. அப்படித் தான் ஒரு முறை ''அப்போதைய முன்னாள் முதல்வர்'' செல்வி ஜெயலலிதா கைது செய்யப்பட்ட போது அவரது ''ரத்தத்தின் ரத்தங்கள்'' சேலம் அருகில் கல்லூரி மாணவிகள் வந்த பேருந்தினை மாணவிகளோடு கொளுத்தினர். அதில் நான்கு மாணவிகள் பரிதாபமாக இறந்துபோனார்கள் என்பதை நீங்கள் மறந்திருப்பீர்கள். அந்த பஸ் எரியும் போது அருகில் இருந்த சன் தொலைக்காட்சியை சேர்ந்தவர்கள், எரியும் அந்த பஸ்ஸில் மாணவிகளும் சேர்ந்து எரிகிறார்களே என்று பதட்டப்பட்டு அவர்களை காப்பாற்ற முயற்சி செய்யாமல், அந்த பஸ்சும் மாணவிகளும் எரிவதை நிதானமாக படம் எடுத்து அதை சன் தொலைக்காட்சியில் திரும்பத்திரும்பக் காட்டி காசாக்கினார்கள். ஊடகங்கள் இன்று மனசாட்சியே இல்லாமல் இலாப நோக்கத்தோடு நடந்துகொள்வது என்பது வருத்தமளிக்கும் விஷயமாகும். ''BREAKING NEWS'', ''சற்று முன்'' என உணர்ச்சிமிக்க செய்திகளை தொடர்ந்து தொலைக்காட்சிகளில் காட்டிக்காட்டி கோடிக் கோடியாய் சம்பாதித்து விடுகின்றனர். இது போன்ற சூடான செய்திகளை - உணர்ச்சிமிக்க செய்திகளை தொலைக்காட்சிகள் மட்டும் காசாக்குவதில்லை. பல தினப்பத்திரிக்கைகளும், வாரப்பத்திரிக்கைகளும் கூட இப்படித் தான் பரப்பரப்பாக செய்திகளை போட்டு பத்திரிக்கையின் விற்பனையை கூட்டிவிடுகின்றனர். கொலை, கொள்ளை, திரைப்பட கலைஞர்களின் கிசுகிசு, அரசியல்வாதிகளின் அந்தரங்கம், சாமியார்களின் பாலியல் இவைகளெல்லாம் ஊடகங்களுக்கு அல்வா சாப்பிடுவது போல் ரொம்ப சுவாரசியமாக பத்திரிகைகளில் பல மாதங்களுக்கு எழுதி தள்ளிவிடுவார்கள். தொலைக்காட்சிகளில் ஒலிபரப்பிக்கொண்டே இருப்பார்கள். இவைகளினால் இவர்களுக்கு கோடிக் கோடியாய் கொட்டிக்கொண்டே இருக்கும். ஆனால் இவர்கள் ஒரு தொழிற்சங்கமோ அல்லது கம்யூனிஸ்ட் கட்சிகளோ நாட்டுக்காக, நாட்டு மக்களுக்காக, உழைப்பாளி மக்களுக்காக நடத்தும் இயக்கங்களையோ அல்லது போராட்டங்களையோ ஒரு சிறு துளி கூட தொலைக்காட்சிகளில் காட்ட மாட்டார்கள். பத்திரிகைகளில் அச்சிட மாட்டார்கள். இதை கூசாமலும் அச்சப்படாமலும் இன்றைய ஊடகங்கள் செய்கின்றன. இவர்களாகவே கூட மக்கள் பிரச்சனைகளையோ - சமூக அவலங்களையோ படம்பிடித்துக்காட்டவார்களா என்றால் - பிரசுரிப்பார்களா என்றால் அதை செய்யமாட்டார்கள். ஏனென்றால் அதில் அவர்கள் எதிர்ப்பார்ப்பது போல் வருமானமோ இலாபமோ வராது என்பது தான் காரணம். இதில் இலாபம் கிடைக்கின்றது என்றால் மகாராஷ்டிரா மாநிலத்திலும், ஆந்திர மாநிலத்திலும் தினம் தினம் விவசாயிகள் தற்கொலை செய்துகொண்டு சாகிறார்களே. அதை காட்டியிருப்பார்கள். இப்படித்தான் இன்றைக்கு இலாபவெறி பிடித்து ஊடகங்கள் முல்லைப்பெரியாறு பிரச்சனைகளை ஊதி பெரிதாக்கி அதில் இலாபம் சம்பாதிக்க, உள்நாட்டு மற்றும் வெளிநாட்டு ஊடகங்களின் கண்களும், பார்வைகளும் தமிழக - கேரள எல்லைப்பகுதி சூடான - பரப்பரப்பான செய்திகளுக்காக உறங்காமல் காத்துக்கொண்டிருக்கின்றன. இப்போதும் இந்த இரு மாநிலங்களின் இரண்டு எல்லைப்பகுதிகளிலும் இந்த ஊடகங்களின் காமிராக்கள் இரவும் பகலும் ''ஏதாவது நடக்காதா'' என்று நாக்கைத் தொங்கப்போட்டுக்கொண்டு கால் கடுக்க நின்றுகொண்டிருக்கின்றன. உலகமயம் - தாராளமயம் - தனியார்மயம் - இவைகளுக்கு வருமானம் - இலாபம் குவிப்பு - சொத்து சேர்ப்பு - இவைகள் மட்டுமே தெரியும். மனிதநேயம் - ஒற்றுமை - ஒருமைப்பாடு - இவைகளைப் பற்றி அறியாது. அதைப்பற்றி கவலையும் படாது.


text: என்.டி.ஆரின் பழைய படங்களில் ஒன்று. பாடல் வரிகள் மொழிதெரியாதபோது மயக்குகின்றன. பொருள் தெரியும்போது வெறும் நீயும் நானும் பிரிவதற்கில்லை. × prabhusponder | Prabhu's Ponder | 6 days ago தெலுங்குப் பாடல்களில் என்னை மிகக்கவர்ந்த வரி 'மேகமாலா' பல பாடல்களில் இந்த வரி வருகிறது. தமிழில் இப்படி ஒரு மேகமாலை × லலிதா ராம் | சொல்வனம் | இதழ் 244 | 11 ஏப். 2021 | 1 week ago செவல்ல நடந்த கல்யாணக் கச்சேரி நினைவுக்கு வருது. அண்ணாச்சி கல்யாணத்துல வாசிக்கறாங்கன்னா முதல்லையே அதை இசைக் கட்டுரை இதழ்-244 நாகஸ்வரம் நாதஸ்வரம் பயணக்கட்டுரை காருகுறிச்சியைத் தேடி... (3) × கௌரிசங்கரின் கனவு நாதஸ்வர மேதை காருகுறிச்சி அருணாசலம் நூற்றாண்டு விழா இந்த வருடம் ஏப்ரலில் துவங்குகிறது. இதற்காகச் சென்றவாரம் கௌரிசங்கரின் கனவு × Angel | kaagidha pookal | 2 weeks ago இசைவிருது சின்னப்பயல் | சின்னப்பயல் | 3 weeks ago திரையிசை இப்போது கொஞ்சம் சுணங்கித்தான் கிடக்கிறது. மெச்சூரிட்டி இல்லாத இசை பெருகிவிட்டது. அதற்கான தளங்கள் இசை இசை விமர்சனம் இசைவிருது × லலிதா ராம் | சொல்வனம் | இதழ் 244 | 11 ஏப். 2021 | 3 weeks ago காருகுறிச்சியார் வளர்ந்து வரும் காலத்தில் அவரை ஆடி அமாவசைக்கு வாசிக்க ஏற்பாடு செய்துள்ளனர். அவர் தன் அனுபவம் அருணாச்சலம் இசை இசைக் கட்டுரை இதழ்-243 சங்கீதம் நாதஸ்வரம் காருகுறிச்சியைத் தேடி... (2) × ஈதல் இசைபட வாழ்தல்.... செல்வபாய் ஜெயராஜ் | Mumbai Tamil Teacher | 4 weeks ago ஈதல் இசைபட வாழ்தல்.... "ஈதல் இசைபட வாழ்தல் அதுவல்லது ஊதியம் இல்லை உயிர்க்கு " குறள் : 231 ஈதல் _ கொடுத்தல் இசைபட _ புகழ் ஈதல் இசைபட வாழ்தல்.... திருக்குறள் ஈதல் இசைபட வாழ்தல்.... × விசு | "விசுAwesomeமின்துணிக்கைகள்" | 4 weeks ago 'சதுரங்க வேட்டை' படத்தில் காட்டப்பட்ட போலி ரூபாய் நோட்டுக்கள், போலியான நவபாஷண சிலைகள், இரிடியம் விற்பனை என்ற News iridium gambling music director amrish இசையமைப்பாளர் அம்ரிஷ் இரிடியம் பிரபல இசையமைப்பாளர் அம்ரீஷ் மோசடி வழக்கில் கைது..! × பண்டிட் ரவிசங்கரின் இசை குறித்த தேடுதலின் போது இணையத்தில் தற்செயலாக A Chairy Tale என்ற குறும்படத்தைப் பார்த்தேன். காலி நாற்காலி × லலிதா ராம் | சொல்வனம் | இதழ் 244 | 11 ஏப். 2021 | 1 month ago குக்கூ குக்கூ... தாத்தா தாத்தா களவெட்டி... குக்கூ குக்கூ... பொந்துல யாரு மீன்கொத்தி... குக்கூ குக்கூ... தண்ணியில் குக்கூ குக்கூ × நடிகரும், இயக்குநருமான பார்த்திபன் 'ஒத்த செருப்பு' படத்திற்குப் பிறகு மீண்டும் ஒரு தனித்துவமான படத்தைத் News actor parthiban music director a.r.rahman single shot movie slider இசையமைப்பாளர் ஏ.ஆர்.ரஹ்மான் சிங்கிள் ஷாட் திரைப்படம் நடிகர் பார்த்திபன் பார்த்திபன்-ஏ.ஆர்.ரஹ்மான் இணையும் புதுமையான திரைப்படம்..! × Sharp Flute கொக்கி சின்னப்பயல் | சின்னப்பயல் | 1 month ago புல்லாங்குழல் மனிதனின் ஆதி இசைக்கருவி. அதில ராசைய்யா செய்யாத சேட்டையில்லை. நத்திங் பட் விண்ட்'ல ஒரு ஃபுல் Sharp Flute கொக்கி × ரா. கிரிதரன் | சொல்வனம் | இதழ் 244 | 11 ஏப். 2021 | 1 month ago பதிப்புக் குழு | சொல்வனம் | இதழ் 244 | 11 ஏப். 2021 | 1 month ago சப்தஸ்வரதேவி யுணரு.... கவிதை அரங்கேறும் நேரம்.. ஹ்ம்.. இதான் தம்பி அநிருத் இப்ப போட்ருக்கான் , க்ளாசிக்கல் So baby × கர்ணன்- கண்டா வரச்சொல்லுங்க சின்னப்பயல் | சின்னப்பயல் | 2 months ago எண்பதுகளில் வந்த ஹிந்திப்படம் 'ஹீரோ'வில் வரும் அந்த 'லம்பி ஜுதாயி' என்ற பாகிஸ்தானிய பாடகரின் பாடல் , பாடியவர் கர்ணன்- கண்டா வரச்சொல்லுங்க × வேறேலெவெல் பிரபுதேவா வெளிப்படையாகவே சொன்னார் அப்போது. எனது ஆடலுக்குத்தகுந்தாற்போல இசை அமைக்க வில்லை ராசைய்யா என. அப்படி வேறேலெவெல் × பிரபீர் சென் | சொல்வனம் | இதழ் 244 | 11 ஏப். 2021 | 2 months ago 'ஏ-1' படத்தின் மூலம் நம்மை சிரிப்பு மழையில் நனைய வைத்த கூட்டணி, மீண்டும் பிப்ரவரி 12-ம் தேதி நம்மை நனைய News actor santhanam music director santhosh narayanan paris jeyaraj movie slider இசையமைப்பாளர் சந்தோஷ் நாராயணன் நடிகர் சந்தானம் பாரீஸ் ஜெயராஜ் திரைப்படம் "மக்களை சிரிக்க வைக்க முயல்கிறேன்..." – நடிகர் சந்தானம் பேச்சு × ஊரடங்கிற்கு பிறகு கர்நாடக இசை கச்சேரிகள், நாட்டிய நிகழ்ச்சிகள் சபா அரங்குகளில் வழக்கம் போல் நடைபெற தொடங்கியுள்ளது. கடந்த இரண்டு மூன்று வாரங்களாக கச்சேரிகள் மற்றும் பரதநாட்டிய நடன நிகழ்ச்சிகள் நடைபெற்று வருகிறது, இதற்கு கர்நாடக இசை கச்சேரிகள் செய்திகள் நாட்டிய நிகழ்ச்சிகள் ஊரடங்கிற்கு பிறகு கர்நாடக இசை கச்சேரிகள், நாட்டிய நிகழ்ச்சிகள் சபா அரங்குகளில் வழக்கம் போல் நடைபெற தொடங்கியுள்ளது. × இசைஞானி இளையராஜா தனக்கென்று புதிதாக ஒரு இசைக் கூடத்தை சென்னையில் நிறுவியிருக்கிறார். கடந்த ஆண்டுவரையிலும் MM Theatre News ilayaraja recording studio isaignani ilayaraja slider இசைஞானி இளையராஜா இளையராஜா ரிக்கார்டிங் ஸ்டூடியோ எம்.எம்.தியேட்டர் இசைஞானி இளையராஜா புதிய ஸ்டூடியோவைத் துவக்கினார்..! × நீரினும் ஆரளவின்றே நிலத்தினும் பெரிதே வானினும் உயர்ந்தன்று நீரினும் ஆரளவின்றே – சாரல் கருங்கோற் குறிஞ்சிப் பூக் கொண்டு நீரினும் ஆரளவின்றே × இன்று சீர்காழி கோவிந்தராஜன் அவர்களின் பிறந்த நாள் என்று சில நிமிடங்கள் முன்பாக முக நூல் வாயிலாக அறிந்து கணீர் குரல் நாயகர் × தமிழரின் பழங்கால இசைக்கருவிகளும் அதன் சிறப்புகளும் | tamil music instrum... தமிழர் திருநாளில் நம் பழந்தமிழரின் இசைக்கருவிகளையும் அதன் சிறப்புகளையும் அதை இசைக்கும் முறைகளையும் எக்காளம் தமிழரின் இசைக்கருவிகள் துந்துபி தெரிந்து கொள்வோம் நெடுந்தாரை தமிழரின் பழங்கால இசைக்கருவிகளும் அதன் சிறப்புகளும் | tamil music instrum... × ஆன்மீக அரசியல் குறித்த நேற்றைய பதிவிற்கு திருவிளையாடல் படத்தின் "பாட்டும் நானே, பாவமும் நானே' பாடலின் அனுபவம் இசை நடிகர் திலகம் அனுபவிச்சு பாடறாரய்யா! × JaffnaMuslim (20) செய்திகள் (15) சினிமா (8) Temple Events (7) Brahmotsavam (7) கவிதை (6) இலங்கை (6) Ram Navami (4) Occasions (4) Festivals (4) sanathana dharmam (4) இந்தியா (4) சிங்கப்பூர் செய்திகள் (4) wishes (4) video (4) sri ram navami (4) ram navami wishes video (4) ram navami 2021 (4) hindu (4) happy ram navami (4) festival (4) News (4) ஒரு பக்க கதை (3) 2021 (3) ஆன்மிகம் (3)


text: மின்னம்பலம்:பாகமதியாக மிரட்டும் அனுஷ்கா பாகமதியாக மிரட்டும் அனுஷ்கா பாகுபலி படத்திற்குப் பிறகு அனுஷ்கா பிரதான கதாபாத்திரத்தில் நடித்து வரும் பாகமதி படத்தின் ட்ரெய்லர் வெளியாகி உள்ளது. அருந்ததி படத்திற்குப் பிறகு அதே ஹாரர் த்ரில்லர் பாணியில் உருவாகி வரும் பாகமதி படத்தில் நடித்திருக்கிறார் அனுஷ்கா. இந்தப் படத்தின் டீசரில் அருந்ததி படத்தின் சாயல் இருந்தது. ஆனால் தற்போது வெளியாகியுள்ள ட்ரெய்லரில் சந்திரமுகி படத்தின் சாயலும் இருக்கிறது. ஊருக்கு நல்லது செய்ய விரும்பும் அனுஷ்கா மீது பொய்யான குற்றம் சுமத்தி அவரைச் சிறையில் அடைக்கின்றனர். அந்தச் சிறையிலிருந்து அவரைத் தனியாக அழைத்துச் சென்று பழைய அரண்மனையில் அடைத்து விடுகின்றனர். அந்த அரண்மனையில் முன்பு வாழ்ந்த பாகமதியின் ஆத்மா அனுஷ்காவின் உடலில் புகுந்து தீமை செய்பவர்களை பழிவாங்கும் விதத்தினை ஹாரர் த்ரில்லர் பாணியில் சொல்லியிருப்பார்கள் என ட்ரெய்லரைப் பார்க்கையில் கருத முடிகிறது. இதில் பாகமதியாக மாறி அனுஷ்கா பேசும், "இங்க எவன் வேணும்னாலும் வரலாம். எப்ப வேணும்னாலும் போகலாம்கிறதுக்கு இது என்ன பரதேசி மடமா... பாகமதி இடம்... என் கணக்க முடிக்காம ஒருத்தரையும் விட மாட்டேன்" என்கிற வசனம் சந்திரமுகி ஜோதிகாவை நினைவுப்படுத்தினாலும் அனுஷ்காவுக்கு மாஸாக இருக்கிறது. தமிழ், தெலுங்கு, மலையாளம் என மூன்று மொழிகளில் தயாராகி வரும் இப்படத்தை ஜி.அசோக் இயக்கி வருகிறார். முக்கிய வேடங்களில் ஆதி, ஜெயராம், உன்னி முகுந்தன், ஆஷா சரத் ஆகியோர் நடித்துள்ளனர். தமன் இசையமைத்துள்ள இதற்கு மதி ஒளிப்பதிவு செய்துள்ளார். 'UV கிரியேஷன்ஸ் – ஸ்டுடியோ கிரீன்' நிறுவனங்கள் இணைந்து பிரமாண்டமாக தயாரித்திருக்கும் பாகமதி படம் வரும் ஜனவரி 26ஆம் தேதி குடியரசு தினக் கொண்டாட்டமாக வெளிவர இருக்கிறது.


அண்மையில் இணையதளத்தில் இருந்து கிடைத்த தகவலின்படி, ஹாங்சுன், அமெரிக்காவின் சி.என்.என் நிறுவனத்தால் சீனாவின் 5 மிக அழான கிராமங்களில் ஒன்றாகத் தேர்ந்தெடுக்கப்பட்டுள்ளது. ஹாங்சுன் போன்ற பண்டையக் கிராமங்களின் அழகு, மொழி மூலமோ அல்லது எழுத்து மூலமோ முழுமையாகவும் சிறப்பாகவும் வெளிக்காட்ட முடியாது. நேயர் நண்பர்கள் வாய்ப்பை பயன்படுத்தி இங்கு வந்து இதை நேரில் காணும் போது தான், இந்த சிறப்பான அழகை உணர முடியும். தவிர, சீனாவின் வர்த்தகம் வளர்ச்சி அடைந்து வரும் போக்கில், ஆன்ஹுய் மாநிலத்தைச் சேர்ந்த வர்த்தகர்கள் சிறப்பாகப் பங்களித்து, முக்கிய இடம் வகித்து வருகின்றனர். ஹாங்சுன், ஹுய் வர்த்தகர்களின் ஏற்றத் தாழ்வு வரலாற்றை ஆய்வுச் செய்யும் இடமாகும்.


அம்பானி, அதானி போன்ற பரம ஏழைகள் மற்றும் மாடுகளுக்கு ஒன்றும் ஆகாமல் பார்த்துக் கொள்ளனுமே... அப்புறம் இந்த மக்கள், ஏழைகள் எல்லாம் இன்னும் இந்தியாவில் இருக்காங்களா?... அதுவும் நம்ம ஜி யோட பொற்கால ஆட்சியில்... எதாவது சொல்லனும்னு சொல்லாதிங்க - - Bedankt, Twitter gebruikt dit om je tijdlijn te verbeteren. Ongedaan makenOngedaan maken - - - சாவர்க்கர்க்கு படேல் சிலைக்கூட ஒரு சிலை வைக்க சொல்லுங்க பாவம் பேச்சு துணைக்கு ஆள் இல்லாமல் தனியா இருக்கப்பல இதை சொல்லி அவங்க கேக்கலனா வந்து சொல்லுங்க... அதைவிட்டுவிட்டு இந்தியாவில் இல்லாத ஏழைகள், மக்கள் என்று சொல்லிட்டு இருக்கிங்க...Bedankt, Twitter gebruikt dit om je tijdlijn te verbeteren. Ongedaan makenOngedaan maken - Het laden lijkt wat langer te duren. Twitter is mogelijk overbelast of ondervindt een tijdelijke onderbreking. Probeer het opnieuw of bekijk de Twitter-status voor meer informatie.


source: fineweb

text: பெண்ணைப் பெற்ற பெற்றோர் மாப்பிள்ளையைப் பற்றி, அறிந்தவர் தெரிந்தவர்களிடமெல்லாம் விசாரித்துவிட்டு, தன் பெண்ணைப் பார்க்க மாப்பிள்ளையை வரச்சொல்லி பேசிமுடிக்கும் திருமணத்தைப்பற்றி, இளவயதினர், எப்படி அரைமணிநேரம் வந்து பார்த்துவிட்டுப் போகிறவனுடன், ஒருவரையொருவர் புரிந்து கொள்ளாமல் தம் வாழ்க்கையை இணைத்துக் கொள்ள முடியும் என்று விமர்சிக்கின்றனர். அப்படி இருக்கையில், இதுபோன்ற சமூக வலைத்தளங்களில், எதிர்த்தரப்பினரை நம்பி எப்படி இதுபோல் தம் அந்தரங்கமான படங்களை அனுப்பும் அளவுக்கு துணிகின்றனர் என்பது பெரும் வேடிக்கையாக உள்ளது. முதலில் பெண்கள் இதுபோன்ற வலைகளில் சிக்கக் கூடாது என்ற உறுதியுடன் இருக்க வேண்டும். சமூக வலைத்தளங்கள் கெடுதலானவை அல்ல. அவைகளால் நாம் எவ்வளவோ பயனடைகிறோம். உபயோகிப்பவர்கள் தவறாக உபயோகிக்கும் போது, விளைவு கடுமையாக உள்ளது. இந்த அயோக்கியனுடன் எந்தவிதமான தொடர்பும் வைத்துக் கொள்ளாமல், இந்தப் பெண் வாழ்வின் அடுத்த கட்டத்தை நோக்கி நகர வேண்டும். இப்பெண் செய்த கோளாறுக்கு இவருடைய குடும்பத்தை தண்டிக்கப் போகிறாரா. பெண்கள் கல்வி கற்று முன்னேறவேண்டும் என்று எண்ணம் உள்ள பெற்றோரை சிரமப் படுத்தும் செயல் அல்லவா இது. அந்த அறிவு கெட்ட காதலனின் கேடுகெட்ட நடத்தை, இந்தப் பெண்ணைப் போட்டுக் குழப்புகிறது. ஆண்களுக்கு நிகரான உரிமைகள் பெண்களுக்கும் வேண்டும் என்று எல்லோரும் நினைக்கும் காலகட்டத்தில் நாம் இருக்கும்போது, பெண்கள் இவ்வளவு மனஉறுதி அற்றவர்களாக இருந்தால் அது தவறல்லவா ? 06-ஏப்-2015 10:49:34 IST


text: நேற்று மழை. பேய்மழை. சேலத்தில் இருந்து பெங்களூரை அடையும் போது பன்னிரெண்டு மணியைத் தாண்டியிருந்தது. பேருந்து நிறுத்தத்திலிருந்து வீட்டிற்கு ஒரு கிலோ மீட்டர் வரை நடக்க வேண்டியிருக்கும். நடப்பது பிரச்சினையில்லை. ஆனால் பயமூட்டக் கூடிய விஷயம்- இந்தப் பாதையில் வீடுகள் அதிகம் இல்லை. திருடர்களின் மீதான பயம் ஓரத்தில் இருந்தாலும் நாய்களின் மீதான பயம்தான் என்னை முழுவதுமாக கவ்வியிருந்தது. அந்த ஏரியாவை தங்களைவிட்டால் காவல் காக்க ஆளில்லை என்பது போல தெருநாய்கள் செய்யும் அழிச்சாட்டியம் டூ மச். தெருநாய்களிடம் இருந்து தப்பிக்க சில உபாயங்களை கண்டறிந்து வைத்திருக்கிறேன். முடிந்தவரை செருப்பு நிலத்தில் உரசும் சத்தம் கேட்காமல் நடப்பது, நடக்கும் போது கைகளை கட்டிக் கொள்ளாமல் அல்லது பாக்கெட்களில் நுழைத்துக் கொள்ளாமல் இருப்பது, வேகமாகவோ அல்லது மெதுவாகவோ நடக்கக் கூடாது. மித வேகத்தில் நடக்க வேண்டும் அதே சமயம் நாய்கள் இருப்பது பற்றிய எந்தக் கவலையும் எனக்கு இல்லை என்ற பாவனையில் நடிக்க வேண்டும். தவிர்க்க முடியாதபட்சத்தில் குனிந்து கல்லை எடுப்பது போல ‘ஆக்ஷன்’ செய்ய வேண்டும். பெரும்பாலான தெருநாய்கள் தாங்கள் குட்டியாக இருந்த காலத்தில் இருந்தே கல்லடி வாங்கி வளர்ந்தவை என்பதால் கல்லுக்கு பயப்படாத தெருநாய்கள் மிக அரிது. இத்தனையும் மீறி குரைத்துக்கொண்டு வந்தால் எனக்கு வழி தெரியாது. பாடிகாட் முனீஸ்வரன் காப்பாற்றுவார் என நம்பிக் கொள்ள வேண்டியதுதான். நேற்று பஸ்ஸை விட்டு இறங்கியதுமே சில கற்களை பொறுக்கி கைகளில் வைத்துக் கொண்டேன். கொஞ்ச தூரம் நடந்திருப்பேன். பின்னால் நான்கு இளைஞர்கள் நடந்துவந்தார்கள். நான்கு பேருக்கும் இருபத்தைந்து வயதுக்குள்தான் இருக்கும். சினிமா பார்த்துவிட்டோ அல்லது வேறு எங்கிருந்தோ வருகிறார்கள். அவர்கள் அதிகம் பேசிக் கொள்ளவில்லை. இவர்கள் இருப்பதால் நாய்களிடம் இருந்து எப்படியும் தப்பித்துவிடலாம் என்பதால் கற்களை கீழே போட்டுவிட்டேன். அவர்களுக்கும் எனக்கும் தூரம் ஒரே அளவில் இருக்கும் படியாக வேகத்தை குறைத்தும் அதிகரித்தும் நடந்தேன். பாதி தூரம் நடந்த பிறகு ஒருவன் எனக்கு முன்பாக வந்து “அண்ணய்யா” என்றான். அவனை பார்த்தேன். கன்னடத்தில் ஏதோ கேட்டான். வழி கேட்கிறான் என்று புரிந்து கொள்ள முடிந்தது. “கொத்தில்லா” என்றபடியே மெலிதாக சிரித்துவிட்டு நகர்ந்தேன். இப்பொழுது நான்கு பேரும் அருகில் வந்திருந்தார்கள். ஒருவன் பணம் வேண்டும் என்றான். ஏன்? எதற்கு? என்று கேட்பதில் அர்த்தமில்லை என்று தெரியும். “பணம் இல்லை” என்றேன். பர்ஸைக் கொடு என்றான். அவன் கேட்டதில் எனக்கு கடன்காரன் கடனாளியிடம் கேட்பது போன்ற தொனி இருந்தது. பர்ஸ் இல்லை என்றேன். சட்டைப் பாக்கெட்டில் எழுபது ரூபாய், பேண்ல் பாக்கெட்ட்டில் இருநூற்றுச் சொச்சம் இருந்தது. பஸ்ஸில் வரும்போது தூங்குவதற்கு வசதியாக பையில் மறைவாக இருக்கும் ‘ஜிப்’புக்குள் பர்ஸை வைத்திருந்தேன். எனது பையை காட்டச் சொன்னான். ஜூனியர்விகடன், டைம்பாஸ், கல்கி தவிர எதுவுமில்லாத பை அது. பையிலிருந்த இன்னொரு ‘ஜிப்’பை திறந்து காட்டச் சொன்னான். அதில் மொபைல் சார்ஜர் மட்டும் இருந்தது. அதையும் வாங்கிக் கொண்டான். மறைவாக இருந்த ஜிப் அவன் கண்ணுக்கு படவில்லை. பாக்கெட்களில் இருந்த பணத்தை எடுத்துக் காட்டினேன். கையில் இருந்த முந்நூறு ரூபாயை வாங்கிக் கொண்டார்கள். கத்தியின்றி, ரத்தமின்றி, யுத்தமின்றி அடிக்கப்பட்ட கொள்ளை அது. நான் போகிறேன் என்றேன். கையை ஓங்கிக் கொண்டு வந்தான் இன்னொருவன். அறைந்துவிடுவான் என்று நினைத்தேன். அடிக்கவில்லை. போய்விடு என்றான். எதுவும் காட்டிக் கொள்ளாமல் நகர்வதைத் தவிர எனக்கு வேறு எந்த வாய்ப்பும் இல்லை. என் மீதான வன்முறைக்கு எந்த பதிலடியும் தரவியலாத கையலாகாததனம் வேதனைக்குள்ளாக்கியது. வேட்டையாடபட்ட மனநிலையில் இருந்தேன். நூறு ரூபாய்க்கு ஒரு பொம்மை கேட்டான் என்பதற்காக மகனை கடிந்துகொண்டது ஞாபகத்திற்கு வந்து எனது வேதனையில் பெட்ரோலை ஊற்றியது. வீட்டிற்கு அருகில் இருக்கும் ஒரு திருப்பத்தில் நாய்கள் குரைத்துக் கொண்டு வந்தன. மனித நாய்களுக்கு இவை பரவாயில்லை என்று தோன்றியது. அவை பரிதாபகரமானவையாகத் தோன்றின. இப்பொழுது அந்த நாய்களை அடிப்பதற்காக குனிந்து கல்லை எடுக்கவில்லை.


நாட்டு சர்க்கரை இருக்கு... வெள்ளை சர்க்கரை எதுக்கு?! (மருத்துவம்) : நிதர்சனம் ‘‘வெள்ளை சர்க்கரை ஆரோக்கியக் கேடு என்பதுபற்றி ஓரளவு விழிப்புணர்வு இருக்கிறது. ஆனாலும், அலட்சியம் காரணமாகவோ அல்லது வேறு வழியில்லாமலோ அதனைத் தொடர்ந்து பயன்படுத்திக் கொண்டிருக்கிறோம். ‘காஃபி, டீக்கு அடிமையாகிவிட்டோமே.... இனிப்புப் பலகாரங்களைத்தானே குழந்தைகள் விரும்புகின்றன’ என்று சந்தேகம் எழுப்புகிறவர்கள் வெள்ளை சர்க்கரைக்கு மாற்று என்னென்னவென்று யோசிக்க வேண்டும். அதுதான் சுவையோடு ஆரோக்கியத்துக்கும் உத்தரவாதம் தரும். அந்த வகையில் நாட்டு சர்க்கரையை நல்ல சர்க்கரை என்றே சொல்லலாம். நாட்டு சர்க்கரை நல்ல, ஆரோக்கியமான மாற்றாகவும் இருக்கும்’’ என்கிறார் உணவியல் நிபுணரான புவனேஸ்வரி சங்கர். ஆனால், நாட்டு சர்க்கரையில் எந்த ரசாயனமும் கலக்கப்படாததால் உடலுக்கும் கெடுதி இல்லை. அடிப்படையில் நாம் உட்கொள்ளும் உணவு மற்றும் பழங்களில் சர்க்கரை இருப்பதால் யாரும் நேரடியாக எடுத்துக்கொள்ளத் தேவையில்லை என்பதுதான் என் கருத்து. ஆனால், நாம் சர்க்கரையை அதிகம் பயன்படுத்திப் பழகிவிட்டோம். அதனால், வெள்ளை சர்க்கரைக்கு பதில் நாட்டு சர்க்கரையை பயன்படுத்தினால் உடல்நலத்தை காக்கலாம். எந்த ஒரு இனிப்பு உணவிலும் வெள்ளை சர்க்கரைக்கு பதில் நாட்டு சர்க்கரையை சேர்த்துக் கொள்ளும் வழக்கத்தை உருவாக்க வேண்டும். இன்னும் சொல்லப் போனால் நாம் புசிக்கும் உணவாக இருந்தாலும், பழங்களாக இருந்தாலும் அதில் இருக்கும் கார்போஹைட்ரேட் குளுக்கோஸாக மாறி நம் ரத்தத்தில் சேர்கிறது.


குடிபோதையில் விழுந்தவர் சாவு போலீஸ் விசாரணை திங்கள் 20, மே 2019 10:19:23 AM (IST) நெல்லை மாவட்டம் கீழச்சுரண்டையில் குடிபோதையில் விழுந்தவர் மரணமடைந்தார் இது குறித்து போலீசார் விசாரணை நடத்தி வருகின்றனர். சுரண்டை அருகே உள்ள கடையாலுருட்டியை சேர்ந்தவர் செல்வராஜ் மகன் கைக்கொண்டார்(35), டிரைவரான இவருக்கு கீழச்சுரண்டையில் திருமணமாகி மூன்று குழந்தைகள் உள்ளனர். இவர் கீழச்சுரண்டையில் மாமனார் கரடி மாடனுடன் வசித்து வருகிறார். கடுமையாக குடிப்பழக்கம் உடைய இவர் அடிக்கடி குடித்து விட்டு விழுந்து கிடப்பாராம். அதே போல் சம்பவத்தன்று விழுந்து கிடந்த இவரை அக்கம்பக்கம் பார்த்த போது இறந்து கிடந்தது தெரியவந்தது. இது குறித்த தகவலின் பேரில் விரைந்து வந்த சுரண்டை போலீசார் உடலை கைப்பற்றி பிரேத பரிசோதனைக்காக தென்காசி அரசு மருத்துவமனைக்கு அனுப்பி வைத்து விசாரணை செய்து வருகின்றனர்.


15ம் தேதி முதல் ரயில்களை இயக்க தயாராகுங்கள்: 17 மண்டலங்களுக்கும் ரயில்வே வாரியம் உத்தரவு 2020-04-05@ 02:19:00 புதுடெல்லி: ‘வரும் 15ம் தேதி முதல் ரயில் சேவைகளை தொடங்க தயாராகுங்கள்,’ என நாட்டில் உள்ள அனைத்து மண்டல அலுவலகங்களுக்கும் ரயில்வே அறிவுறுத்தியுள்ளது. கொரோனா பரவலை கட்டுப்படுத்த மத்திய அரசு கடந்த மாதம் 25ம் தேதி முதல் ஏப்ரப் 14ம் தேதி வரை 21 நாள் முடக்கத்தை அறிவித்தது. இதனால், ரயில்கள் முற்றிலுமாக இயக்கப்படவில்லை. 13,523 ரயில் சேவைகள் 21 நாட்களுக்கு முடக்கப்பட்டுள்ளன. இதுபோல், பயணிகள் ரயில் போக்குவரத்து இதற்கு முன் முடக்கப்பட்டது கிடையாது. அத்தியாவசிய ேதவைக்காக சரக்கு ரயில் சேவைகள் மட்டும் நடக்கிறது. இந்நிலையில், 21 நாள் முடக்கம் வரும் 14ம் தேதி முடிவதால், 15ம் தேதி முதல் ரயில் சேவைகளை தொடங்க தயாராக இருக்கும்படி, நாட்டில் உள்ள 17 ரயில்வே மண்டல அலுவலகங்களுக்கும் ரயில்வே வாரியம் உத்தரவிட்டுள்ளது. இதற்காக, ரயில்வே ஊழியர்கள் அனைவரையும் தயாராக இருக்கும்படி கேட்டுக் கொண்டுள்ளது. இருப்பினும், மத்திய அரசின் ஒப்புதலுக்கு பிறகே ரயில் சேவை தொடங்கும் என கூறப்படுகிறது. * முடக்கத்தை முடிவுக்கு கொண்டு வருவது பற்றி ஆராய, மத்திய அமைச்சர்கள் குழு அமைக்கப்பட்டுள்ளது. அந்த குழுவின் ஒப்புதலுக்கு பின்பே ரயில் சேவைகள் தொடங்கும். * முதல் கட்டமாக ராஜ்தானி, சதாப்தி, துரந்தோ ரயில்கள் உட்பட 80 சதவீத ரயில்கள் வரும் 15ம் தேதி முதல் இயக்கப்படும் என தெரிகிறது. * உள்ளூர் ரயில் சேவைகளும், அன்றைய தினம் தொடங்கப்படும் என தெரிகிறது. * பயணிகளுக்கு சில கட்டுப்பாடுகள் விதிக்கப்படலாம். ரயில் நிலையங்களில் பயணிகளின் உடல் வெப்பநிலை, வெப்ப கருவி (தெர்மல் கிரீனிங்) மூலம் பரிசோதித்த பிறகே பயணம் செய்ய அனுமதிக்கப்படுவார்கள். * ரயில்களை இயக்குவது பற்றிய செயல் திட்டம் அனைத்து மண்டல அலுவலகங்களுக்கும் இந்த வார இறுதியில் அனுப்பப்படும் என கூறப்படுகிறது. ‘புதிய உத்தரவு தேவையில்லை’ ரயில்வே மூத்த அதிகாரிகள் கூறுகையில், ‘‘ரயில்கள் ரத்து செய்யப்பட்டதில் இருந்து எந்த புதிய உத்தரவும் பிறப்பிக்கவில்லை. வரும் 15ம் தேதி முதல் ரயில் சேவைகளை தொடங்க, அரசின் புதிய உத்தரவுகள் தேவைப்படாது,’’ என்றனர். Tags:17 மண்டலங்கள் ரயில்வே வாரியம் மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


00006000 தமிழில் சுல்தான் படத்தில் கார்த்தி ஜோடியாக நடிக்கும் ராஷ்மிகா மந்தனா, சமீபத்தில் அளித்த பேட்டியில், ஒருவரின் அழகு தன்னம்பிக்கையில் தான் தெரியும் என கூறியுள்ளார்.1580 views உயர்கல்வித்துறை அமைச்சர் கே.பி.அன்பழகனுக்கு கூடுதலாக வேளாண்மைத்துறை அளிக்கப்பட்டுள்ளது.431 views வன்னியர்களுக்கு 20 சதவிகித இட ஒதுக்கீடு கோரி போராட வேண்டும் என்றும், சமுதாயத்தினர் கருத்துச் சொல்லுமாறும் பாமக நிறுவனர் ராமதாஸ் கோரியுள்ளார்.327 views ரஷ்யாவில் தயாராகி வரும் கொரோனா தடுப்பூசியான ஸ்புட்னிக், இந்தியாவில் சோதனை செய்யப்பட உள்ளது.63 views அமெரிக்காவில் டிரம்ப் ஆதரவாளர்கள் நடத்திய பேரணியின் போது உருவான கலவரத்தில், ஒருவர் கத்தியால் குத்தப்பட்டார்.153 views அமெரிக்க அதிபர் தேர்தலில் டிரம்ப் தோல்வியை ஒப்புக்கொள்ளாத நிலையில், அவருடைய ஆதரவாளர்கள் தொடர்ந்து தேர்தலில் மோசடி நடைபெற்று எனக் குற்றம் சாட்டி பேரணி, போராட்டங்களை நடத்தி வருகின்றனர்.106 views அமெரிக்க அதிபர் தேர்தலுக்கு பின்னர் கொரோனா வைரஸ் தொற்று பரவல் புதிய வேகம் எடுத்துள்ளதால் மாகாண அரசுக்கள் கட்டுப்பாடுகளை தீவிரப்படுத்தி வருகின்றன.458 views எகிப்தில் 2 ஆயிரத்து 500 ஆண்டுகள் பழமையான 100 மம்மிக்களின் சவ பெட்டிகளை ஆராய்ச்சியாளர்கள் கண்டுபிடித்து உள்ளனர்.2235 views தீபாவளி பண்டிகையை முன்னிட்டு ஜோ பைடன் கமலா ஹாரிஸ், டிரம்ப் ஆகியோர் வாழ்த்து தெரிவித்து உள்ளனர்.30 views ஒரு கட்டுரையை முறையான தலைப்புடன், குறைந்தபட்சம் 250 சொற்களுடன் பதிவேற்றவும். ஒற்றை படத்தில் ஒரு ஆயிரம் வார்த்தைகள் பேசுகிற ஒரு அழகான புகைப்படத்தை பொருத்தமான தலைப்பு மூலம் பதிவேற்றவும். குறைந்தபட்சம் 100 சொற்கள் கொண்ட ஒரு கட்டுரையை வீடியோ செய்தி மூலம் பதிவேற்றவும்.


By Aruvi | Galatta | Feb 01, 2021, 12:12 pm 13 வயது சிறுமியிடம் குடிக்கத் தண்ணீர் கேட்டு 65 வயது முதியவர் ஒருவர் பாலியல் அத்துமீறலில் ஈடுபட்ட சம்பவம் அதிர்ச்சியை ஏற்படுத்தி உள்ளது. தர்மபுரி மாவட்டம் பாப்பாரப்பட்டி பெரியூர் பகுதியைச் சேர்ந்த 13 வயது சிறுமி, தனது பெற்றோருடன் வசித்து வருகிறார். அந்த சிறுமி, அங்குள்ள அரசுப் பள்ளியில் படித்து வருகிறார். தற்போது, பள்ளிகளுக்கு 10 மற்றும் 12 ஆம் வகுப்பு மாணவர்களைத் தவிர மற்றவர்களுக்குப் பள்ளிகள் இன்னும் திறக்கப்படாமல் உள்ள நிலையில், அந்த சிறுமி தனது வீட்டிலேயே இருந்து வந்துள்ளார். அப்போது, சிறுமியின் பெற்றோர் வேலைக்கு சென்றுவிட்ட நிலையில், அந்த 13 வயது சிறுமி மட்டும் வீட்டில் தனியாக இருந்து உள்ளார். அந்த நேரத்தில், தருமபுரி மாவட்டம் பாப்பாரப்பட்டி பெரியூர் பகுதியைச் சேர்ந்த 65 வயதான ஜெய்கிருஷ்ணன் என்ற முதியவர், பென்னாகரம் அடுத்த காட்டுப்பகுதியில் கடந்த சில நாள்களுக்கு முன்பு மாடு மேய்த்து உள்ளார். அப்போது, அப்பகுதியில் வசித்து வந்த குறிப்பிட்ட அந்த 13 வயது சிறுமியிடம் குடிக்கத் தண்ணீர் கேட்டு, வீட்டிற்குள் அத்துமீறி நுழைந்து பாலியல் அத்து மீறலில் ஈடுபட்டு உள்ளார். இதனால், அந்த சிறுமி கடும் எதிர்ப்புத் தெரிவித்து, அலறித்துடித்து உள்ளார். ஆனால், அப்போது அக்கம் பக்கத்தில் யாரும் இல்லாததால் உதவிக்கு யாரும் விரவில்லை என்று கூறப்படுகிறது. இதனையடுத்து, சிறுயை பாலியல் வன்கொடுமை செய்துவிட்டு, அந்த முதியவர் அங்கிருந்து தப்பிச் சென்றுள்ளார். முதியவரின் இந்த பாலியல் அத்து மீறலால், நேற்றைய தினம் அந்த 13 வயது சிறுமிக்கு திடீரென்று உடல் நலக்குறைவு ஏற்பட்டது. அதற்கு முன்னதாக, அந்த சிறுமிக்கு திடீரென்று ரத்தப்போக்கும் ஏற்பட்டுள்ளது. இதனால், பயந்துபோன சிறுமியின் பெற்றோர், உடனடியாக சிறுமியை அங்குள்ள பென்னாகரம் அரசு தலைமை மருத்துவமனையில் சிகிச்சைக்காக அனுமதித்தனர். அப்போது, மருத்துவர்கள் அந்த சிறுமியிடம் விசாரித்து உள்ளனர். அப்போது, சிறுமியும் தனக்கு நேர்ந்த பாலியல் வன்கொடுமையைத் தனது பெற்றோரிடம் கூறி கதறி அழுள்ளார். இதனைக் கேட்டு கடும் அதிர்ச்சியடைந்த சிறுமியின் பெற்றோர், பென்னாகரம் மகளிர் காவல் நிலையத்தில் இது குறித்து புகார் அளித்தனர். இந்தப் புகாரின் அடிப்படையில் வழக்குப் பதிவு செய்த காவல் துறையினர், சிறுமியை பாலியல் வன்கொடுமை செய்த 65 வயது முதியவரைத் தீவிரமாகத் தேடி வந்தனர். இப்படியாக, கடந்த 10 நாள் தேடுதல் வேட்டைக்குப் பிறகு 65 வயது முதியவரான ஜெய்கிருஷ்ணனை, போக்சோ சட்டத்தின் கீழ் கைது செய்த போலீசார், அவரிடம் வாக்கு மூலம் பெற்று, அவரை சிறையில் அடைத்தனர். இதனால், அந்த பகுதியில் அதிர்ச்சியும், பரபரப்பும் ஏற்பட்டது. 30/01/2021 05:35 PM 30/01/2021 04:56 PM 30/01/2021 04:16 PM


text: ஹஜ் பயணம் மேற்கொள்ளும் தமிழர்களுக்கான ஒதுக்கீட்டை அதிகரிக்க வேண்டும்-பிரதமருக்கு கடிதம் சென்னை:முதல்-அமைச்சர் ஜெயலலிதா பிரதமர் மன்மோகன்சிங்கிற்கு இன்று கடிதம் எழுதியுள்ளார். அந்த கடிதத்தில் கூறப்பட்டு இருப்பதாவது:- ஐந்தாண்டு ஹஜ் புனித பயணம் மேற்கொள்ளவதற்காக, தமிழ்நாடு ஹஜ் குழுமத்துக்கு 12 ஆயிரத்துக்கும் அதிகமானோரிடம் இருந்து விண்ணப்பங்கள் வந்துள்ளன. ஆனால் மும்பையில் உள்ள இந்திய ஹஜ் குழுமம், தமிழகத்துக்கு 2863 இடங்களை மட்டுமே ஒதுக்கீடு செய்துள்ளது.இந்த ஒதுக்கீடு மிகவும் குறைவானது என்று சொல்ல தேவையில்லை. 2012-ம் ஆண்டுக்கான ஹஜ் புனித பயண வழிபாட்டு நெறிமுறைகளின்படி, தமிழர்களுக்கான 2863 இடங்களில், 1146 இடங்கள், இட ஒதுக்கீடுக்கான பிரிவினருக்கும், 1717 இடங்கள் பொதுப்பிரிவினருக்கும் வழங்கப்படுகிறது. மேலும் 9243 விண்ணப்பதாரர்கள் இடம் கிடைக்காமல் ஏமாற்றம் அடைகின்றனர். கடந்த ஆண்டு ஹஜ் புனித பயணத்தின் போது, இந்திய ஹஜ் குழுமம் தமிழகத்துக்கு தொடக்கத்தில் 3049 இடங்களை மட்டுமே ஒதுக்கியது. ஆனால் 10 ஆயிரத்துக்கும் மேற்பட்ட விண்ணப்பங்கள் வந்திருந்தன. பின்னர் கூடுதல் ஒதுக்கீடு மற்றும் அரசின் சிறப்பு ஒதுக்கீடு இவற்றால் தமிழகத்தில் இருந்து 4084 யாத்ரிவர்கள் ஹஜ் புனித பயணம் மேற்கொள்ள முடிந்தது. அப்படி இருக்கையில், இந்த ஆண்டு தமிழர்களுக்கான ஒதுக்கீடு 2863 இடங்களாக நிர்ணயிக்கப்பட்டுள்ளது. இது எப்போதும் இல்லாத வகையில் மிகவும் குறைவானது ஆகும். எனவே தமிழக முஸ்லிம் மக்கள் தொகையையும், பெறப்பட்ட விண்ணப்பங்களின் எண்ணிக்கையையும் கருத்தில் கொண்டு, இந்த விஷயத்தில் தாங்கள் தலையிட்டு, ஹஜ் புனித பயணம் மேற்கொள்ள தமிழர்களுக்கான ஒதுக்கீட்டை அதிகப்படுத்துமாறு தங்களை கேட்டுக் கொள்கிறேன். மேலும் தேவையான அளவுக்கு கூடுதலான ஒதுக்கீட்டை அளிக்குமாறு வெளியுறவு துறையையும், இந்திய அரசாங்கத்தையும் கேட்டுக் கொள்கிறேன். அப்போதுதான் பெருமளவு தமிழக ஹஜ் பயணிகள் பயனடைவர். நிறைய பேர் ஹஜ் புனித பயணம் மேற்கொள்ள முடியும். இவ்வாறு கடிதத்தில் ஜெயலலிதா குறிப்பிட்டுள்ளார்.


text: மே 16-ம் தேதி முதல் பள்ளிகள் மீண்டும் திறப்பு - கர்நாடகா அரசு முடிவு!! Home » மே 16-ம் தேதி முதல் பள்ளிகள் மீண்டும் திறப்பு – கர்நாடகா அரசு முடிவு!! கர்நாடகா மாநிலத்தில் கொரோனா தொற்றுநோய் காரணமாக நீண்ட காலமாக மூடப்பட்ட பள்ளிகள், இப்போது மே 16 ஆம் தேதியன்று மீண்டும் திறக்கப்பட உள்ளதால் பள்ளி நிர்வாகிகள், மாணவர்கள் மற்றும் பெற்றோர்களிடையே உற்சாக உணர்வு ஏற்பட்டுள்ளது. அதாவது, கொரோனாவால் மாணவர்கள் இரண்டு வருடங்களை இழந்துவிட்டதால், பள்ளிகளை திறப்பதை ஒத்திவைப்பதில் அர்த்தமில்லை என்று அரசு இந்த முடிவுக்கு வந்துள்ளது. மேலும் குழந்தைகளின் நலனுக்காக அவர்கள் பள்ளியில் இருப்பது முக்கியம் என்றும் ஒவ்வொரு பெற்றோரும் அதை விரும்புவதாகவும் அரசு தரப்பில் தெரிவிக்கப்பட்டுள்ளது. இதனிடையே, பள்ளிக்கு செல்லும் மாணவர்களுக்கு தடுப்பூசி போடும் பணிகள் இதுவரை மேற்கொள்ளப்படவில்லை என்றாலும் அவர்களுக்கு தடுப்பூசி போடுவது குறித்து கல்வி மற்றும் சுகாதாரத்துறை இடையே பேச்சுவார்த்தை நடத்தப்பட்டு வருவதாக அதிகாரப்பூர்வ வட்டாரங்கள் தெரிவித்துள்ளன. இது பெரும்பாலும் அரசுப் பள்ளி மாணவர்களுக்கு மட்டுமே எனத் தெரிவிக்கப்பட்டாலும் இந்த தகவலை உறுதி செய்த உயர்கல்வி அதிகாரி ஒருவர், 'தற்போது, மாணவர்களுக்கும் தடுப்பூசி போடுவது குறித்து ஆலோசிக்கப்படுகிறது. நேர அட்டவணைகள் குறித்து விவாதிக்கப்பட்டு வருகிறது' என்று குறிப்பிட்டுள்ளார். இருப்பினும், மாணவர்களுக்கு தடுப்பூசி போடுவது தனியார் பள்ளிகளாலோ அல்லது உச்ச நீதிமன்றத்தினாலோ கட்டாயப்படுத்தப்படவில்லை என்றும் தெரிவிக்கப்பட்டுள்ளது. இப்போது தொற்றுநோய் காரணமாக கடந்த 2020-21 மற்றும் 2021-22 ஆகிய இரண்டு கல்வி ஆண்டுகளில் மாணவர்கள் கற்றலைத் தவறவிட்டதால், மே 16 முதல் ஆப்லைன் வகுப்புகள் மீண்டும் தொடங்கும் என்று பெற்றோர்களும் பள்ளி நிர்வாகிகளும் மகிழ்ச்சி தெரிவித்துள்ளனர். மேலும், புதிய கல்வியாண்டில் அரசுப் பள்ளி மாணவர்களுக்கு வழக்கமான பாடத்திட்டத்துடன் சேர்த்து ஒரு ஆண்டு கால பிரிட்ஜ் கோர்ஸ் இருக்கும் என்று தெரிகிறது.


text: சினிமாவுக்கும் முன்பே சன் டிவி சீரியலில் நடித்திருக்கும் புரோட்டா சூரி.. எந்த சீரியல்னு தெரிஞ்சா ஷாக்காகிடுவீங்க..! சினிமாவுக்கும் முன்பே சன் டிவி சீரியலில் நடித்திருக்கும் புரோட்டா சூரி.. எந்த சீரியல்னு தெரிஞ்சா ஷாக்காகிடுவீங்க..! Description: சினிமாவுக்கும் முன்பே சன் டிவி சீரியலில் நடித்திருக்கும் புரோட்டா சூரி.. எந்த சீரியல்னு தெரிஞ்சா ஷாக்காகிடுவீங்க..! சொடுக்கி சொடுக்கி 18-03-2020 சினிமா 38616 மிழர்களுக்கு புரோட்டாவைப் பார்த்தாலே இப்போதெல்லாம் வெண்ணிலா கபடிக்குழு படத்தில் வரும் பரோட்டா சூரியின் காமெடிதான் நினைவுக்கு வரும். அந்த அளவுக்கு பரோட்டா சூரி இப்போது பேமஸ். ஆனால் மனிதரின் ஆரம்பகால வாழ்க்கை ரொம்பவே பரிதாபமானது. இதுகுறித்து சமீபத்தில் பேட்டி ஒன்று கொடுத்த பரோட்டா சூரி, 'குடும்பத்துல ரொம்ப கஷ்டம். அப்போதான் சென்னைக்கு போனா சினிமாவுல நல்லா சம்பாதிக்கலாம்ன்னு நினைச்சு வந்தேன். யாரும் சினிமாவில் சின்ன வேலைகூட கொடுக்கல. இதனால தங்கி இருந்த வீட்டுக்கு வாடகை கொடுக்க மண் அள்ளும் லாரியில் கிளீனரா வேலை செஞ்சேன். அம்மா ஒருநாளு போன் போட்டாங்க. சாப்பிட்டியாப்பான்னு கேட்டாங்க. நான் பச்சை தண்ணி குடிச்சுட்டு படுத்துருக்கேன்னு சொன்னேன். அம்மா கதறி அழுது மயங்கி விழுந்துட்டாங்க..'என உணர்ச்சி ததும்ப அண்மையில் பேட்டி ஒன்றில் சொல்லியிருந்தார் சூரி. இப்போது சினிமா இண்டஸ்ட்ரியில் பிஸியாக இருக்கும் பரோட்டா சூரி, ஆரம்பத்தில் இவ்வளவு கஷ்டப்பட்டுதான் நடிப்புத்துறையில் தாக்குப்பிடித்தார். இப்படியான கஷ்டகாலத்தில் இருந்தபோது, சன் டிவியில் ஒளிபரப்பான திருமதி செல்வம் தொடரில் நாயகனின் நண்பனாக நடித்து இருக்கிறார். அப்போது தான் எதிர்காலத்தில் இவ்வளவு பிரபலம் அடைவோம் என சூரியும் எதிர்பார்த்திருக்க மாட்டார். குறித்த அந்த காட்சி இப்போது இணையத்தில் தீயாய் பரவிவருகிறது. Sashwanth 1மாதத்திற்கு முன் நினைவிருக்கும் வரை படத்திலேயே நடிச்சிட்டாரு சூரி....... 2kkids கிட்ட வேலையை கொடுத்த உன் அட்மினுக்குதான் இந்த பாவம் லாம்..... 04-06-2020 25 04-06-2020 61 குத்தாட்டம் போட்ட டி.டி... எகிரும் விஜய் டி.வி டி.ஆர்.பி...ஆச்சர்யத்தில் மூழ்கிப் போன ரசிக கண்மணிகள்..! 18-05-2019 2595 தன் தாய்க்காக 480 கிலோமீட்டர் சைக்கிளில் வந்த மகன்... மகனை பார்த்ததும் பார்த்த சில நிமிடத்தில் நடந்த சோகம்... ஒரு பாசப்போராட்ட பதிவு..!


பொய் வழக்கு போடும் இளம் மனைவிகள்: 90 சதம் 498A பொய்க் கேசுகள் - நீதிபதி "கணவனைப் பழிவாங்க வேண்டும் என்பதற்காக இந்த சட்டங்களை கையில் எடுத்துக் கொள்வதுதான் 90 சதவீதம் நடக்கிறது." என்கிறார் சென்னை குடும்பநல கோர்ட்டு முதன்மை நீதிபதி பி.ராமலிங்கம். இந்த நிதிபதியின் முன்னிலையில்தான் நாள் ஒன்றுக்கு சுமார் 30 விவாகரத்து கேசுகள் புதிதாக வருகின்றன. இவர் சாதாரண மாஜிஸ்டிரேட் அல்ல. முதன்மை நீதிபதி. இந்தக் கோர்ட்டில் தான் சுமார் 7000 குடும்ப வழக்குகள் நடந்துகொண்டிருக்கின்றன. அந்த நீதிபதி அன்றாடம் இத்தகைய கேசுகளை விசாரிக்கும் அனுபவத்தில்தான் இந்தக் கருத்தை தெரிவித்திருக்கிறார். யாரோ ரோட்டில் போகிறவர் கூற்று அல்ல இது. இதைத் தவிர வேறு என்ன ஆதாரம் வேண்டும் இந்த சட்ட துஷ்பிரயோகக் கூத்து நடப்பதற்கு! இதையேதான் முன்பு இந்திய உச்ச நீதிமன்றத்தின் தலைமை நீதிபதி திரு கே.ஜி. பாலகிருஷ்னன் அவர்களும் குடியரசுத் தலைவர் திருமதி பிரதீபா பாடில் அவர்களும் தெளிவுறக் கூறியிருக்கிறார்கள். இதையே என்னைப் போன்றவர்கள் கூறும்போது எல்லாம் தெரிந்தவர்களும், பெண்ணியவாதிகளும் மற்றும் பல அனானிகளும் “யாரோ ஏதோ பிதற்றுகிறார்கள்” என்றும் எங்கெங்கோ வரதட்சணைக் கொடுமை நடந்து கொண்டுதான் இருப்பது போலவும் கற்பனை செய்துகொண்டு இந்தப் பாம்பு இன்னும் தங்களைத் தீண்டாததால் இது எவனுக்கோ உள்ள பிரச்னைதானே என்று பண்டிதர்கள் போல் பேசிக் கொண்டிருக்கிறார்கள். நீதிபதி ராமலிங்கம் அவர்கள் மேலும் கூறியது: குடும்ப வன்முறைச் சட்டம், வரதட்சணை கொடுமைச் சட்டம், ஐ.பி.சி. 498 (ஏ), பெண்கள் கொடுமைத் தடுப்புச் சட்டம் என்று பெண்களைப் பாதுகாக்க பல சட்டங்கள் உள்ளன. சட்டங்கள் சரியானதாக இருந்தாலும், அதை கையாள்வதில் பல முரண்பாடுகள் நிலவுகின்றன. 10 சதவீதம்தான் அந்த சட்டங்கள் சரியாக பயன்படுத்தப்படுகின்றன. கணவனைப் பழிவாங்க வேண்டும் என்பதற்காக இந்த சட்டங்களை கையில் எடுத்துக் கொள்வதுதான் 90 சதவீதம் நடக்கிறது. குடும்பநல கோர்ட்டுகளில் இந்த பாதிப்பைக் காணமுடியும். இந்த நிலை பற்றி சென்னை குடும்பநல கோர்ட்டின் முதன்மை நீதிபதி பி.ராமலிங்கத்திடம் பேசிய போது அவர் கூறியதாவது:- கணவன், மனைவிக்கு இடையே ஏற்படும் கருத்து வேறுபாடால் சில பிரச்சினைகள் எழுவதுண்டு. அடிதடி கூட நடக்கும். இதற்கு பழிவாங்கும் நோக்கத்தில் வக்கீலிடமோ அல்லது போலீசிடமோ பெண் வீட்டார் செல்கின்றனர். அப்போது பெண்கள் பாதுகாப்புச் சட்டங்களை பயன்படுத்தி கணவன் மற்றும் அவர் வீட்டார் மீது வழக்கு பதிவு செய்யப்பட்டு விடுகிறது. கருத்து வேறுபாடு எதற்கோ ஏற்பட்டு இருந்தாலும், அதை வரதட்சணை வழக்காக மாற்றிவிடுகின்றனர். கடைசியில் கணவன், அவரது பெற்றோர் மற்றும் சகோதர, சகோதரிகள் கைது செய்யப்பட்டு ஜெயிலில் அடைக்கப்படுகின்றனர். அதன் பிறகு கணவனின் மனநிலை மாறி விடுகிறது. அரசு ஆலோசனை மையங்கள் எனவே இந்தச் சட்டங்களை தவறாகப் பயன்படுத்துவதுதான், கணவன்-மனைவியை மீண்டும் இணைய தடையாக இருக்கின்றன என்பது தெளிவாகிறது. எனவே இந்த பிரச்சினையை தடுப்பதற்கு தமிழக அரசு, குடும்பநல ஆலோசனை மையங்களை உருவாக்க வேண்டும். வரதட்சணை கொடுமை, பெண்களுக்கு எதிரான கொடுமை மற்றும் கணவன்-மனைவி பிரச்சினை தொடர்பான புகார் மனுக்களை முதலில் இந்த மையங்களில் கொடுக்க வேண்டும். இந்த மையங்களில் அவற்றை தீர விசாரித்து, புகாரில் ஓரளவு உண்மை இருப்பது தெரிந்தால் மட்டுமே சம்பந்தப்பட்ட போலீஸ் நிலையங்களில் கொடுக்க அனுமதி அளிக்க வேண்டும். இல்லாவிட்டால், புகாரை நிறுத்தி வைக்க வேண்டும். குடும்பத்தில் பிரச்சினை இருந்தால் கூட அவற்றை சரிப்படுத்த கணவனுக்கு ஒரு சந்தர்ப்பம் தரலாம். மாறவில்லை என்றால் மட்டும் புகாரை போலீஸ் நிலையங்களுக்கு அனுப்ப அனுமதி தரலாம். 25 சதவீதம் சேரும் இதுபோன்ற நடவடிக்கைகளை மேற்கொண்டால், தற்போது பிரியும் குடும்பங்களில் 25 சதவீத குடும்பங்களை மீண்டும் சேர்த்து வைத்துவிடலாம். மாவட்டத்துக்கு ஒன்று என்ற அளவில் மையங்களைத் தொடங்கலாம். தனியார் கவுன்சிலிங் மையங்கள் இருந்தாலும் அரசு நடத்தும் மையங்களே அதிகாரப்பூர்வம் உள்ளதாக இருக்கும். பெண்களை பாதுகாப்பதற்குதான் அந்த சட்டங்கள் கொண்டுவரப்பட்டு உள்ளன என்பதையும், பழிவாங்குவதற்கு அல்ல என்பதையும் மனைவிகள் புரிந்து கொள்ள வேண்டும். உரிமைகளை தெரிந்து கொள்ளும் ஆர்வம் இருப்பது போல் கடமைகளையும் தெரிந்து கொள்ள முயல பெண்கள் வேண்டும். (செய்தி: தினமலர் 21-06-2009) திருந்துவார்களா? சட்டங்களைத் திருத்துவார்களா? அல்லது பணம் காய்ச்சி மரமாக இருக்கும் இந்தக் கொடுங்கோன்மைச் சட்டங்களை இன்னும் மேன்மேலும் கடுமையாக்கி, குடும்பங்களைச் சிதைத்து, வயதான தாய்மார்களையும் சிரார்களையும் அப்பாவி கணவன்மார்களையும் கைது செய்து கல்லா கட்டிக் கொண்டிருப்பார்களா? திருமணம் என்றாலே காத தூரம் ஓடும் நிலைக்கு அனைத்து ஆண்களும் தள்ளப்படுவதற்கு முன்னால் இந்த சட்டங்கள் திருத்தப்படுமா! குறிச்சொற்கள் 498a, dv act, harassment, husbands, misuse, ஆண்பாவம், பொய் வழக்கு, விவாகரத்து செவிடன் காதில் ஊதிய சங்க போல்... பாவம் இவர் என்னத்ததான் ஊதினாலூம் நம்ம தமிழ்நாடு மகளிர் காவல் நிலையத்திற்கும் கெடுமதிப்பெண்களுக்கும் கேட்கவா போகின்றது... உதாரணத்திற்கு உயர் நீதிமன்ற உத்தரவை மீறி கணவனின் பெற்றோரை கைதிசெய்து சிறையில் அடைத்த கூட்டம் அல்வா நாங்கள்.. நீ என்ன அறிக்கை... ஆர்டர் வேண்டுமானாலூம் உட்டுக் துட்டு இருந்தா கொய்யால எவனாஇருந்தாலூம் உள்ள புடிச்சி போடுவோம்... அது இரண்டு மாதக்கொழந்தைய இருந்தா என்ன செத்த பிணமாக இருந்தால் எங்களுக்கு என்ன... எங்களுக்கு லஞ்சக்காசுல வயிறு நிறைஞ்சா போதும்... கள்ளக்காதல் ஜோடியின் ஆத்மா சாந்தி அடைய பிராத்திக்போம்... இது மாதிரி உயிர விட்டாலும் பரவாயில்லை... புருஷனை போட்டுத்தள்ளுரது.. இல்லாட்டி புருஷன் பொண்டாட்டி லவ்வர போட்டு தள்ளுரது அதவிட கொடுமை நம்ம லக்கி நம்பர் 498ஏ டவுரி கேசு போட்டு எல்லரையும் உள்ள போடுறதுக்கு பதிலா இது மாதிரி ஜல்சா பண்ணிகிட்டு விசத்தை குடிச்சிட்டு செத்து போயிடலாம்... அண்ணே... இதையும் கொஞ்சம் படிங்க....என்ன கொடுமை சார் இது... அட இதப்பார்ரா இன்னொரு பத்தினியோட திருவிளையாடல... இந்த வாரம் கள்ளக்காதல் கொலைகள் வாராம்... idhu kuda indhiyaviladhan nadakkudhu. நீதிபதியின் கருத்து நெத்தியடியா அல்லது செருப்படியா?


text: அகழ்பொறி அகழ்பொறி அல்லது அகழ் எந்திரம் என்பது ஒரு வகைக் கட்டுமானப் பொறியாகும். கட்டுமானத் தேவைகளுக்காக நிலத்தைத் தோண்டுவதற்கே இது பெரும்பாலும் பயன்பட்டாலும், வேறு தேவைகளுக்கும் இவற்றைப் பயன்படுத்துவது உண்டு. சில்லுகள் அல்லது இரும்புத் தடங்கள் மீது பொருத்தப்பட்ட, முழு வட்டமாகச் சுற்றக்கூடிய மேடைபோன்ற அமைப்பு இருக்கும். இதனுடன் இணைக்கப்பட்ட கை போன்ற அமைப்பு ஒன்றின் நுனியில் நிலத்தைத் தோண்டுவதற்குரிய அலகுடன் கூடிய குழிந்த பாத்திரம் போன்ற அமைப்பு இருக்கும். பயன்பாடுகள்[தொகு] அகழ்பொறிகள் கட்டுமானத்துறையில் பல தேவைகளுக்குப் பயன்படுகின்றன. குழாய்கள் அமைத்தல், அத்திவாரம் இடுதல் போன்றவற்றுக்கான குழிகளை வெட்டுவதற்கும், கட்டிடப் பொருட்களை இடத்துக்கிடம் காவிச் செல்லவும், அமைப்புக்களைத் தகர்ப்பதற்கும், நிலத்தை மட்டப்படுத்துவதற்கும், பாரமான பொருட்களை உயர்த்துவதற்கும், திறந்த அகழ்வுச் சுரங்க அமைப்பிலும், ஆறுகளைத் தூர்வாரும் வேலைகளிலும் அகழ்பொறிகள் பயன்படுத்தப்படுகின்றன.


text: நெறிமுறை நெறிமுறை (Protocol/ Norm) என்பது சமுதாயத்தில் மனிதர் எவ்வாறு நடந்து கொள்ள வேண்டும் என்று அச் சமுதாயத்தினால் நடைமுறைப் படுத்தப்படும் விதிகளாகும். இந்த சமூக நடைமுறைப் படுத்தல் என்ற அம்சமே நெறிமுறைகளை விழுமியம் போன்றவற்றிலிருந்து வேறுபடுத்துகின்றது. தவிரவும் விழுமியம் கருத்தியல் அடிப்படையைக் கொண்டது, நெறிமுறை குறிப்பிட்ட விடயங்களில் மக்கள் இவ்வாறுதான் நடந்து கொள்ள வேண்டும் போன்ற நெறிப்படுத்தல் தன்மை கொண்டது. நெறிமுறைகளின் தாக்கம் பல்வேறு வகையான மனித நடத்தைகளில் இருப்பதாகக் கருதப்படுகிறது. எல்லாச் சமுதாயங்களிலும் நெறிமுறைகள் ஒன்றுபோல் இருப்பதில்லை. நெறிமுறைகளை வகுத்துக் கொள்வதில் சமுதாயங்களுக்குள் வேறுபாடுகள் காணப்படுகின்றன. திருமணம், கணவன் - மனைவி தொடர்பு, பிள்ளைகள் கடைப்பிடிக்க வேண்டிய விதிமுறைகள் எனப் பலவகையான நெறிமுறைகள் ஒன்றுக்கொன்று வேறுபட்டுக் காணப்படுவது மட்டுமன்றி முற்றிலும் எதிர் மாறானவையாகவும் இருக்ககூடும். எடுத்துக்காட்டாகச் சில சமுதாயங்கள் ஒருவனுக்கு ஒருத்தி என்ற நிலைப்பாட்டைத் திருமணத்தில் கடைப்பிடிக்க, வேறு சில சமுதாயங்களில் பலதார மணம் வழக்கில் உள்ளது.


source: wikipedia

text: ஒடிசி என்பது இந்தியாவிலிருக்கும் ஒரிஸ்ஸா மாநிலத்தில் ஆடப்படும் ஒரு நடனம். இது கோயில்களில் பேணப்பட்டுவந்த ஒரு பாரம்பரிய நடனக் கலையாகும். பதினேழாம் நூற்றாண்டில் 'கோட்டிப்புகழ்' எனப்படும் சிறுவர்கள் இந்நடனத்தைப் பெண்ணுடை தரித்துக் கோயில்களில் ஆடினர். வட இந்திய கல்வெட்டுக்கள் மற்றும் சிற்ப சான்றுகளின்படி, பல நூற்றாண்டுகளாக ஒடிசி நடனம் ஆடப்பட்டு வந்திருக்கிறது. ராணி கும்பா குகைகளில் காணப்படும் சிற்பங்களின் ஒடிசி நடனமாவது, கிறிஸ்து பிறப்பதற்கு முந்தைய காலத்திலேயே ஆடப்பட்டு வந்தது என்பதற்கு சான்றாகும். சில அறிஞர்கள் ஒடிசி நடனமாவது, பரத நாட்டியத்திற்கும் முந்தயது என்று கருதுகிறார்கள். ஒடிசி நடனத்திற்கு இசைக்கப்படும் இசையில் கர்நாடக இசை மற்றும் இந்துஸ்தானி இசை மட்டுமல்லாது ஒரிசா மாநிலத்தின் பழங்குடியினரின் இசையையும் பார்க்கலாம். பக்கவாத்தியங்கள் மத்தளம், தபலா, புல்லாங்குழல், மிருதங்கம், மஞ்சீரா, சித்தார் மற்றும் தம்பூரா ஆகியவை அடங்கும். நடன முறை ஒடிசி நடன நிகழ்ச்சிகள் பெரும்பாலும் ஜெகன்னாதருக்கு செய்யும் இறை வணக்கமான 'மங்களசரண்' என்னும் நடனத்துடன் தொடங்கும். பின்னர் குரு வந்தனம் நிகழும். அடுத்தது, தாளக்கட்டிற்கு ஏற்றவாறு 'பல்லவி' நடனமும், கை முத்திரைகளும், முக பாவனைகளும் கூடிய 'அபிநயம்' நடனமும் ஆடப்படுகின்றன. 'மோக்சம்' என்னும் நடனம் இதன்பின் ஆடப்படுகிறது. பின்னர் விஷ்ணுவின் பத்து அவதாரங்களை விளக்கும் 'தசாவதாரம்' மற்றும் சிவபெருமானின் பெருமைகளைப் பேசும் 'பாட் நிருத்யம்' ஆகியவை ஆடப்படுகின்றன. ஒடிசி நடனத்தின் இன்றைய வளர்ச்சிக்குக் காரணமாக விளங்கியவர் கேளுச்சரண மகோபாத்திரா. உலக அளவில் இந்த நடனம் பேசப்பட இவரும், இவரது மாணவரான சஞ்சுக்தா பாணிகிரகியும் காரணமானவர்கள். மேலும் குரு பங்கஜ் சரண்தாஸ், குரு மாயாதர் ரவுத், குரு தேவபிரசாத் தாசு ஆகியோரும் ஒடிசி இன்று உலக அளவில் பேசப்படக் காரணமானவர்கள். மேலும் பார்க்கவும் இந்தியப் பாரம்பரிய நடனங்கள் சலங்கை கோட்டிபுவா உசாத்துணை நூல் பட்டியல் Odissi : What, Why and How... Evolution, Revival and Technique, by Madhumita Raut. Published by B. R. Rhythms, Delhi, 2007. . Odissi Yaatra: The Journey of Guru Mayadhar Raut, by Aadya Kaktikar (ed. Madhumita Raut). Published by B. R. Rhythms, Delhi, 2010. . Odissi Dance, by Dhirendranath Patnaik. Published by Odisha Sangeet Natak Akademi, 1971. Odissi – The Dance Divine, by Ranjana Gauhar and Dushyant Parasher. Published by Niyogi Books, 2007. . Odissi, Indian Classical Dance Art: Odisi Nritya, by Sunil Kothari, Avinash Pasricha. Marg Publications, 1990. . Perspectives on Odissi Theatre, by Ramesh Prasad Panigrahi, Odisha Sangeet Natak Akademi. Published by Odisha Sangeet Natak Akademi, 1998. Abhinaya-chandrika and Odissi dance, by Maheshwar Mahapatra, Alekha Chandra Sarangi, Sushama Kulshreshthaa, Maya Das. Published by Eastern Book Linkers, 2001. . Rethinking Odissi, by Dinanath Pathy. Published by Harman Pub. House, 2007. . , Table of Contents External links Odissi solo performance: Nitisha Nanda, Arabhi Pallav, New Delhi 2013 Odissi group dance: Megh Pallavi, Vancouver 2014 Maryam Shakiba – Odissi Dance – Manglacharan Ganesh Vandana Pushkar 2014 Odissi links at the Open Directory Odissi schools, Classical Indian Dance Portal The annotated Odissi Dance Archive on Pad.ma History of Odissi and Geeta Govinda JN Dhar, Orissa Review Bharat Bhavan, a Kerala-based Department of Culture information website. நடன வகைகள் ஒரியப் பண்பாடு ஒடிசாவின் நடனங்கள் ஒடிசி நடனக் கலைஞர்கள்


பொட்டுகாட்டூ:aGuide for Getting Around in the City | Uber பொட்டுகாட்டூ: பயணத்தைப் பெறுங்கள். பயணம் செய்யுங்கள். உலகைச் சுற்றிவாருங்கள்.. Botucatu-இல் Uber பயணத்திற்கு முன்கூட்டியே ரிசர்வ் செய்யுங்கள் BotucatuUber-இல் பயணத்தை ரிசர்வ் செய்து, இன்று செய்யத் திட்டமிட்டுள்ள எல்லா வேலைகளையும் செய்து முடியுங்கள். பயணத் தேதிக்கு 30 நாட்களுக்கு முன்பு வரை எப்போது வேண்டுமானாலும், ஆண்டின் எந்த நாளிலும் பயணத்தை முன்பதிவு செய்யலாம். பொட்டுகாட்டூ: ஒரு பயணத்தைத் தேர்வு செய்யுங்கள்


‘செக்கச் சிவந்த வானம்’ – விமர்சனம் | Athavan News – ஆதவன் – தமிழ் செய்திகள் ‘செக்கச் சிவந்த வானம்’ – விமர்சனம் In திரை விமர்சனம் September 29, 2018 4:42 pm GMT 0 Comments 1164 by : ஜெயச்சந்திரன் விதுஷன் ‘செக்கச் சிவந்த வானம்’ – Rating 3.5/5 லைகா புரடக்ஷன் மற்றும் மெட்ராஸ் டோக்கீஸ் தயாரிப்பில், அரவிந்த்சாமி, சிம்பு, அருண்விஜய், விஜய்சேதுபதி, பிரகாஷ்ராஜ், ஜோதிகா, ஐஸ்வர்யா ராஜேஷ், தியாகராஜன், மன்சூர் அலிகான், ஜெயசுதா, அதிதிராவ், டயானா எரப்பா மற்றும் பலர் நடித்து, கடந்த 27 வெளியான படம் செக்கச் சிவந்த வானம், இப்படம் வெளியாக முன்னரே பெரியளவில் இரசிகர்கள் எதிர்ப்பார்ப்பு அதிகம் இருந்தது. ஏனெனில் இதில் ஏஆர். ரஹ்மான், சந்தோஷ்சிவன், ஸ்ரீகர் பிரசாத், நிகில் முருகன் மற்றும் ஒரு நட்சத்திர பட்டாளமே சேர்ந்து நடித்திருந்தது. சரி படத்தை பற்றி பார்ப்போம், பிரகாஷ் ராஜ் ( சேனாபதி) மற்றும் ஜெயசுதா தம்பதிக்கு 3 மகன்கள் 1 மகள். முதல் மகன் அரவிந்த்சாமி, 2வது மகன் அருண்விஜய், 3வது மகன் சிம்பு. அரவிந்த்சாமி மனைவி ஜோதிகா. மேலும் அதிதிராவ் (ஊடகவியலாளர்) அவரது கள்ளகாதலியாக நடித்திருக்கின்றார். அரவிந்த்சாமியின் பாடசாலை நண்பர் விஜய்சேதுபதி ஒரு பொலிஸ் அதிகாரியாக வேலைசெய்கின்றார். அருண்விஜய் மனைவி ஐஸ்வர்யா ராஜேஷ். (இலங்கை பெண்) சிம்பு திருமணமாகதவர். அவரது காதலி டயானா எரப்பா. அரசாங்கத்தையும், சென்னை நகரையும் தன் கைக்குள் வைத்திருப்பவர் பிரகாஷ்ராஜ். ஒரு முறை இவர் கோயிலுக்கு சென்றுவரும்போது இவரை கொல்ல ஒரு கும்பல் வருகிறது. அதிலிருந்து அவர் தப்பி விடுகிறார். எனவே 3 மகன்களும் அந்த கும்பலை தேடி அலைக்கின்றனர். ஆனால் பிரகாஷ் ராஜ்ற்கு சந்தேகம் தன் மகன்கள் மீது விழுகிறது. இதை தன் மனைவியிடம் சொல்லிவிட்டு மாரடைப்பினால் இறந்துவிடுகின்றார். அதன் பின்னர் தந்தையின் இடத்தை அடைய 3 மகன்கள் இடையே போட்டி எழுகிறது. இதன் பின்னர் தான் தந்தையை கொல்ல முயற்சித்தவர் யார்? யார் அந்த இடத்தை பிடித்தார்கள்? என்பதே படத்தின் மீதிக்கதை. விமர்சனம்... தமிழ் படங்கள் என்றாலே கூடுதலாக இரண்டிற்கு மேல் நாயகன்கள் இருப்பதில்லை, இருந்த போதும் நான்கு நாயகன்களை வைத்து மணிரத்னம் நாலு திசையும் பேச வைத்துவிட்டார் நேரே கூறவேண்டும் . இப்படத்தில் அரவிந்த்சாமி, அருண்விஜய், சிம்பு, விஜய்சேதுபதி இவர்களில் எவரையும் குறை கூற முடியாத படி நடிக்க வைத்துவிட்டார் மணிரத்னம். தந்தை இடத்தை அடைய 3 மகன்கள் அடிக்கும் ஒவ்வொரு ஸ்டண்ட்டும் ரசிக்க வைக்கிறது. யார்? அந்த இடத்திற்கு வருவார்கள்? என்ற பரபரப்பு நம்மை படம் முடியும் வரை தொற்றிக் கொள்கிறது. அரவிந்த்சாமிக்கு மட்டும் சென்டின்மெண்டையும் கொடுத்து கவர்கிறார். அப்பாவுக்கு பிடிக்காத பையனாக சிம்பு வந்தாலும் ரசிகர்களுக்கு பிடித்துவிடுவார். காதலைப் பற்றி சிம்பு பேசினாலே திரையரங்கில் கைதட்டல் அமோகம். அது எந்தவொரு நடிகருக்கும் கிடைக்காத ஒன்று. மேலும் அருண்விஜய் அவரது ஸ்டைலான நடிப்பில் அசத்தியுள்ளார். விஜய்சேதுபதி வரும் காட்சிகள் எல்லாம் நகைச்சுவையே எப்போதும். நக்கலாக பேசி பேசி நம்மை கவர்ந்துவிடுகிறார். ஒரு ஊரையே தன்வசம் வைத்திருக்கும் நபர் மற்றும், ஒரு தந்தை என இரண்டிலும் தன் பக்குவப்பட்ட நடிப்பில் கவர்கிறார் பிரகாஷ்ராஜ். இவரைப் போலவே ஜெயசுதாவும் அமைதியான அம்மா வேடத்தில் ஈர்க்கிறார். இதுவரை இல்லாத வில்லன் வேடத்தில் தியாகராஜன். மன்சூர் அலிகான் பெரிதாக வேடம் இல்லை என்றாலும் மனதில் நிற்கிறார். நாயகிகள் நால்வர் என்றாலும் அதிக அதிக இடங்களில் ஜோதிகா வந்துசேல்கின்றார். தந்தை, மாமனார், மாமியார், கணவர் என அனைவரிடத்திலும் இவர் நடந்து கொள்ளும் விதங்கள் அருமை. இலங்கை பெண்ணாக ஐஸ்வர்யா ராஜேஷ். இலங்கை தமிழ் சரளமாக பேசி செல்கிறார். இவரது முடிவு அனுதாபம். அரை குறை ஆடையில் வந்து அடேங்கப்பா என ஏங்க வைக்கிறார் அதிதி ராவ். டயானா எரப்பா சில காட்சிகளே என்றாலும் சிறப்பாக அமைந்துள்ளன. மேலும் மணிரத்னம் படங்கள் என்றாலே மிகப்பெரிய பலம் இசை மற்றும் ஒளிப்பதிவு. இதில் பின்னணி இசையில் நம்மை அதிகம் ஈர்க்கிறார். தனிதனி பாடலாக இல்லாமல் படத்துடன் பாடலை ஒன்ற வைத்திருப்பது கூடுதல் சிறப்பு. கீச் சீச் பாடல் ரசிகர்களின் நெஞ்சை கீறிக் கொண்டே இருக்கும். வைரமுத்து வரிகள் பாடலுக்கு அதிகம் மதிப்பூட்டுகிறது. முதல் பாதியில் இருந்த விறுவிறுப்பு 2 பாதியில் குறைந்துவிடுகிறது. இதனால் கொஞ்சம் சோர்வு ஏற்படுகிறது. இறுதியில் நிச்சயம் எவரும் எதிர்பார்த்திராத திருப்பு முனையை இயக்குனர் மணிரத்னம் கொடுத்துள்ளார். மொத்தத்தில் செக்கச் சிவந்த வானம் பல வருடத்திற்கு பின்னர் மணிரத்னத்தின் ஹிட்..... சுந்தர் சி இயக்கத்தில் சிம்புவுடன் இணைந்தார் பிக்பொஸ் புகழ் மஹத் தெலுங்கில் பவன் கல்யாண் நடிப்பில் வெற்றி பெற்ற ‘அத்தாரின் டிக்கி தாரேதி படம்’, தமிழில் ர சிம்பு அடுத்ததாக நடிக்கவுள்ள படத்தில், தனுஷின் ‘என்னை நோக்கிப் பாயும் தோட்டா’ படத்தில் ந லைக்காவின் அடுத்த படைப்பில் சிம்பு – சுந்தர்.சி: முக்கிய அறிவிப்பு இயக்குநர் த்ரிவிக்ரம் இயக்கத்தில் பவன் கல்யாண் சமந்தா இணைந்து நடித்த ‘அத்திரண்டிகி தாரேதி̵


ரஹீம் கஸாலி: பெண்களை நிலவோடு ஒப்பிடுவது ஏன் தெரியுமா? 12 பெண்களை நிலவோடு ஒப்பிடுவது ஏன் தெரியுமா? பெண்களை பெரும்பாலான கவிஞர்கள் நிலவோடு ஒப்பிட்டு நிறைய பாடல்கள் எழுதியிருக்கிறார்கள். அது ஏன் என்று நம்ம மரமண்டை யோசித்ததில் வந்த விடை இது. பெண்களை நிலவோடு ஒப்பிடுவது ஒரு ஆணாத்திக்க சிந்தனையின் வெளிப்பாடுதான். எப்படி....நிலவுக்கென்று தனியாக ஒளி கிடையாது.சூரியனை சார்ந்து தான் நிலவு இருக்கிறது. சூரியனிடமிருந்து ஒளியை கிரகித்து ஒளிவீசுகிறது. சூரியன் இல்லையேல் நிலவும் இல்லை. அதேபோல்தான் பெண்களும் அவர்களுக்கென்று தனியாக ஒன்றுமில்லை. ஆண்களை சார்ந்துதான் அவர்கள் இருக்க வேண்டும். ஆண்களை விட்டு நீங்கிவிட்டால் பெண்கள் பூஜ்யம்தான். அப்படியானால் இது ஆணாதிக்க சிந்தனையின் வெளிப்பாடல்லாமல் வேறென்னவாம்?..................... யோசித்தது: ரஹீம் கஸாலி -யோசித்த நேரம்: 10/16/2010 01:39:00 PM Chitra Oct 16, 2010, 7:43:00 PM ரஹீம் கஸாலி Oct 16, 2010, 8:00:00 PM உங்களின் லிங்கை பார்த்து ஒரு நிமிடம் ஆடிப்போயிட்டேன். எங்கே நம்ம பதிவு உங்களோட காப்பின்னு சொல்லிடுவீங்களோன்னு. படித்தேன். நல்லவேளை. உங்கள் பதிவுக்கும் என் பதிவுக்கும் சம்பந்தமில்லைன்னு தெரிந்ததும் தான் நிம்மதியடைந்தேன்.ஆனால், லேசான ஒற்றுமை இருப்பதென்னவோ நிஜம். tamillinux Oct 16, 2010, 9:05:00 PM நிலவுக்கு களங்கம் உண்டு என்று சொல்வார்கள். அது தான் போல இருக்கு. லொள் :-) ராம்ஜி_யாஹூ Oct 17, 2010, 9:24:00 AM its wrong, i completely disagree with your post ரஹீம் கஸாலி Oct 17, 2010, 5:07:00 PM @ராம்ஜி_யாஹூits wrong, i completely disagree with your post/// என் கருத்துதான் இது. உங்களுக்கு உடன்பாடு இல்லையெனில், உங்கள் கருத்தை சொல்லலாமே? ஹுஸைனம்மா Oct 17, 2010, 6:31:00 PM இந்த ஒரு பதிவு போதும், நீங்க பிரபலமாகுறதுக்கு!! காத்துகிட்டு இருங்க, கம்போட வருவாங்க நிறைய பேர்!! :-)) நானும், ஏதோ அழகுக்காகத்தான் நிலவோட பெண்ணை ஒப்பிடுறாங்கன்னு நினைச்சேன்!! இதுதான் காரணமா!! :-))) என்.ஆர்.சிபி Oct 17, 2010, 7:18:00 PM அடடே! சூப்பர் டவுட்டுங்க! என்.ஆர்.சிபி Oct 17, 2010, 7:19:00 PM //மாங்கு மாங்குன்னு என்னத்த எழுதினாலும் ஓட்டுதான் போட மாட்டேங்குறீங்க...காசா பணமா ஒரு கருத்தையாவது சொல்லிட்டு போங்களேன்.தயவு செய்து பின்னூட்டத்தில் ஆபாச வார்த்தைகளை தவிர்க்கவும். அப்படி எழுதினால் அந்த பின்னூட்டம் வெளியிடப்படாது. இது ஆபாச வார்த்தைகளை பயன்படுத்தும் பன்றிகளுக்கான தளமல்ல...பண்புள்ளவர்களுக்கான தளம்.ஆதங்கத்தை கூட பின்னூட்டமிடலாம். ஆபாசத்தை பின்னூட்டமிடலாமா?// இதே ஒரு பதிவு அளவுக்கு இருக்கே! என்.ஆர்.சிபி Oct 17, 2010, 7:20:00 PM போட்டாச்சு போட்டாச்சு! எத்தனை ரஹீம் கஸாலி Oct 17, 2010, 8:02:00 PM @என்.ஆர்.சிபி//மாங்கு மாங்குன்னு என்னத்த எழுதினாலும் ஓட்டுதான் போட மாட்டேங்குறீங்க...காசா பணமா ஒரு கருத்தையாவது சொல்லிட்டு போங்களேன்.தயவு செய்து பின்னூட்டத்தில் ஆபாச வார்த்தைகளை தவிர்க்கவும். அப்படி எழுதினால் அந்த பின்னூட்டம் வெளியிடப்படாது. இது ஆபாச வார்த்தைகளை பயன்படுத்தும் பன்றிகளுக்கான தளமல்ல...பண்புள்ளவர்களுக்கான தளம்.ஆதங்கத்தை கூட பின்னூட்டமிடலாம். ஆபாசத்தை பின்னூட்டமிடலாமா?// இதே ஒரு பதிவு அளவுக்கு இருக்கே!// அந்த கொடுமையை ஏன் கேட்கறீங்க...ஒரு அனானி பன்றி வந்து பதிவில் ஏற்றமுடியாத வார்த்தைகளை பின்னூட்டம் போட்டுட்டு போயிருச்சு. அதான் பார்த்தேன்...இவனுக்கெல்லாம் தனியா ஒரு பதிவு போட்டு நேரத்தை வீணடிக்க வேணாம்ன்னு இங்கே எழுதிட்டேன். பதிவு போட்டா ஒரு நாளைக்குள் வேறு பதிவு மாற்றிடுவோம். இங்கே போட்டுட்டா மாற்ற மாட்டோம்ல...அதான். அச்சச்சோ....இதுவே ஒரு பதிவு மாதிரி போச்சே... அழகி Oct 18, 2010, 9:32:00 AM நிலவின் ஒளி குளிர்ச்சியைத் தரும்... அதனால்தான் சொல்லி இருப்பார்களோ? kunthavai Feb 22, 2011, 11:59:00 AM ரொம்ப பழைய பதிவென்றாலும் நான் இப்போதுதான் பார்த்தேன்.நல்லதொரு விளக்கம்தான். வேறென்னதான் இருக்கமுடியும் நிலவாய் பெண்ணை சொல்ல ?ஆணாதிக்க சிந்தனைகளை வெளியிடும் தைரியம்......நன்று.இன்னும் அடி ஒன்றும் விழவில்லையே நண்பரே ?


text: நீங்களும் வெல்லலாம் ஒரு கோடி (மறை முகமாக எஸ்.எம்.எஸ் கள் மூலம் பல கோடிகளை பெறும் அவர்களின் வியாபார நோக்கம் குறித்து நான் கதைக்கவில்லை. உங்கள் யாரையும் அவர்கள் எஸ்.எம்.எஸ் செய்யுமாறு வற்புறுத்தவில்லை) போனில் சுட்டது நம்மவர் - மொஹமட் இர்பான் இந்துக்களின் போர் துப்பாக்கியில் விஜய் பாட்டு ஏழு வருடங்களின் பின் விஜய் ரசிகர்களின் ஆசை ஒன்று பூர்த்தி செய்யப்படப்போகின்றது. இளைய தளபதி இடையிடையே தனது படங்களில் பாடல் ஒன்றைப் பாடி வந்தார். ஆனால் அது சச்சின் திரைப்படத்திற்குப் பின்னர் இடம்பெறவே இல்லை. பொதுவாக விஜய் படங்களில் பாடல்கள் செம ஹிட்டாகிவடும். அதிலும் விஜய் பாடும் பாடல்கள் ஒவ்வொன்றும் டபுள் ஹிட் தான். ஏர்.ஆர்.முருகதாஸின் இயக்கத்தில் மும்பையில் தயாராகிவரும் துப்பாக்கி திரைப்படத்திற்காக ஹாரிஸ் ஜெயராஜ் இன் இசையில் விஜய் பாடல் ஒன்றைப் பாடுகின்றார் என்பது லேட்டஸ்ட் தகவல். வை திஸ் கொலவெறி டி – லேட்டஸ்ட் வேர்ஷன் ஒட்டு மொத்த இசை ரசிகர்களையும் ஒரே பாட்டால் கட்டிப்போட்ட தனுஷின் ‘கொலவெறி..’ க்கு யாழ்ப்பாணத்தில் இருந்து இரண்டாவது வேர்ஷன் வந்திருக்கின்றது. முதல் வந்த வேர்ஷன் சற்று கார சாரமாக தனுஸைப் பேசி வந்தது. இது முற்று முழுதாக ஜாலியாக இளசுகள் சேர்ந்து உருவாக்கியிருக்கிறார்கள். யாழில் இருந்து வரும் இப்படியான முயற்சிகள் முதலில் பாராட்டப்பட வேண்டும். பிறகு அதன் தரம் பற்றிக் கதைக்கலாம்.. கூல் ஸ்பொட் நம்மவர்களின் கதை பேச இங்கே கிளிக்குங்கள்..


ரஹ்மான் இசையில் பாடுவது ஆனந்த அனுபவம்: பின்னணிப் பாடகர் சித் ஸ்ரீராம் நேர்காணல் | ரஹ்மான் இசையில் பாடுவது ஆனந்த அனுபவம்: பின்னணிப் பாடகர் சித் ஸ்ரீராம் நேர்காணல் - hindutamil.in Published : 02 Feb 2016 10:49 am Updated : 02 Feb 2016 10:52 am Last Updated : 02 Feb 2016 10:52 AM ரஹ்மான் இசையில் பாடுவது ஆனந்த அனுபவம்: பின்னணிப் பாடகர் சித் ஸ்ரீராம் நேர்காணல் திரைப்படத்தில் இவர் முதன்முதலில் பாடியிருக்கும் நான்கு பாடல்களுக்கும் மகத்தான வரவேற்பு. இசைத் துறையில் வேக வேகமாக முன்னேறி வரும் இளம் பின்னணிப் பாடகர் சித் ஸ்ரீ ராம்தான் அவர். அவருடன் ஒரு சந்திப்பு. அமெரிக்காவில் வளர்ந்த உங்களால் எப்படி இவ்வளவு சுத்தமாக தமிழில் பாட முடிகிறது? நீங்கள் குறிப்பிடுவது போல் நான் அமெரிக்காவில் வளர்ந்தவன்தான். ஆனால், சென்னைப் பையன். பிறந்தது மயிலாப்பூரில்தான். 1991-ல் என் குடும்பம் அமெரிக்காவுக்குக் குடிபெயர்ந்தது. அங்கே என் அம்மா இசை வகுப்புகள் நடத்தினார். அந்த இசை வகுப்புகளில் அம்மா எனக்கும் அருணகிரி நாதரின் திருப்புகழ் உட்பட சில பாடல்களைக் கற்றுத் தருவார். என் சகோதரி பல்லவி ஸ்ரீராம் பரத நாட்டியப் பயிற்சி மேற்கொண்டார். என் தாத்தா சி.ஆர்.ராஜகோபாலன் கர்னாடக இசை யில் தேர்ச்சி பெற்றவர். இசை எனக்கு இயற்கையாகவே வந்தது. 1995 முதல் கோடைக் காலங்களிலும் டிசம்பர் சீஸனிலும் சென்னைக்கு வருவோம். நிறைய கச்சேரிகள் கேட்போம். 2001-ல் பி.எஸ்.நாராயணஸ்வாமியிடம் இசை கற்க ஆரம்பித்தேன். இதுதான் என் தொடக்கம். மேற்கத்திய இசையில் எப்படி நாட்டம் வந்தது? அமெரிக்காவில் இருக்கும்போது ரேடியோவில் ரிதம்ஸ் அண்ட் ப்ளூஸ், ஜாஸ் போன்ற மேற்கத்திய இசையைத் தொடர்ந்து கேட்பேன். இதற்கும் கர்னாடக இசைக்கும் தொடர்பு இருப்பதை உணர முடிந்தது. கர்னாடக இசையில் உள்ள கமகங்கள் அவற்றின் பிரயோகங்கள் எல்லாம் மேற்கத்திய இசையை சுலபமாக அணுகுவதற்கு எனக்கு உதவின. தொழில்நுட்பம் சார்ந்த இசைத்துறை பட்டப்படிப்பு பயின்றவர்தானே நீங்கள்? சான்பிரான்சிஸ்கோவில் பள்ளிப் படிப்பு முடித் தேன். அதன் பிறகு பெர்க்லி இசைக் கல்லூரியில் இசையமைத்தல் மற்றும் பொறியியல்ரீதியான இசை அணுகுமுறை பற்றிய பட்டப்படிப்பு படித்தேன். பாடல் எழுதுவது, அதற்கான இசைக் கோர்வை அமைப்பது, பாடுவது, மூச்சுவிடும் முறை ஆகிய நுணுக்கங்களைக் கற்றேன். தொழில்முறையாக இசையை மேற்கொண்டு எடுத்துச் செல்லும் வழிமுறைகளை இதன்மூலம் கற்க முடிந்தது. மேற்கத்திய இசைக்கும் கர்னாடக இசைக்கும் என்ன வித்தியாசங்களை உணர்கிறீர்கள்? இரண்டு விதமான இசையைக் கையாளும்போதும் என் குரல் வளத்திலோ, அதன் தன்மையிலோ எந்த மாற்றத்தையும் உணர முடியவில்லை. இரண் டிலும் அடிவயிற்றில் இருந்துதான் குரல் எழுப்பிப் பாட வேண்டும். மேற்கத்திய இசையை உச்சஸ்தாயியில் பாடும் போது சில சமயம் மேலெழுந்த வாரியாக போலியாக பாடுவது (பால்செட்டொ) என்ற ஒரு வழி உண்டு. ஆனால், நான் உருவாக் கிய பாடல்களில் இந்த பால் செட்டொ இருக்காது. மேற்கத்திய இசையைப் பாடும்போது தேவையெனில் கர்னாடக இசை உத்திகளைப் பயன்படுத்துவேன். கர்னாடக இசை பாடும்போது துளியும் கலப்படம் இருக்காது. யூ டியூபில் நீங்களும், உங்கள் பாடல்களும் ரொம்பவும் பாப்புலர். அது எப்படி சாத்தியமானது? யூ டியூபில் ஏற்கெனவே பிரபலமான பல பாடல்களை என் குரலில் பாடி வெளியிடும் கவர் வெர்ஷன்களை வெளியிட்டேன். என் மேற்கத்திய இசைப் பாடல்களை யும் யூ டியூபில் பதிவு செய்தேன். இதன் மூலம் இசை ரசிகர்களால் அடையாளம் காணப்பட்டேன். விளம் பரமே இல்லாமல் என் பாடல் களைப் பார்த்தவர்களின் எண் ணிக்கை பல மில்லியன்களைத் தாண்டியது. திரைப்படத்தில் பாடும் வாய்ப்பு எவ்வாறு அமைந்தது? எனது யூ டியூப் பதிவுகளில் இருந்து ஒரு பாடலை ஏ.ஆர். ரஹ்மானுக்கு மெயில் செய் தேன். அவரிடம் வாய்ப்புக் கேட்டு விண்ணப்பிக்கும் ஆயிரக்கணக்கான பாடகர்களின் குரல்களில் இருந்து என் குரலை அவர் தெரிவுசெய்தது தெய்வச் செயல். ‘அடியேய்’ பாடலைப் பாடுவதற்காக ரஹ்மானை முதன்முதலில் அவரது இசைக் கூடத்தில் சந்தித்தேன். அவர் எனக்கு ஒரு கதாநாயகன் மாதிரி. அவர் அருகே நிற்கிறேன் என்பதை நம்பவே இயலவில்லை. ரஹ்மான் ஆஸ்கர் வாங்கியபோது, அமெரிக்காவில் வாழும் அனைத்து இந்தியர்களும் தங்கள் வெற்றி யாகவே பாவித்தார்கள். என் போன்றவர்களுக்கு அவருடைய வெற்றி ஊக்க மருந்தாக அமைந்தது. ‘அடியேய்’ பாடலை நான் பாஸ்டனில் இருந்தபடியே பதிவுசெய்தேன். அவர் ஸ்கைப் மூலம் வழிமுறைகளை சொல்லிக் கொடுத்தார். மணிரத்னத்தின் ‘கடல்’ படத்துக்கான பாடல் அது. பாடல் வெளியீட்டு விழாவுக்கு இந்தியா வந்தபோது மணிரத்னத்தின் பாராட்டையும் பெற்றேன். அந்தப் பாடலை தெலுங்கிலும் பாடினேன். சென்னை ஒய்எம்சிஏ மைதானத்தில் 30 ஆயிரம் ரசிகர்கள் மத்தியில் ரஹ்மான் அந்தப் பாடலை என்னை பாட வைத்து எனக்குப் பெருமை சேர்த்தார். இயக்குநர் ஷங்கர் படத்தில் பாடியதைப் பற்றிச் சொல்லுங்களேன்... ஷங்கரின் ‘ஐ’ படத்துக்காக ‘என்னோடு நீ இருந்தால்’ என்கிற பாடலை ரஹ்மான் என்னை உச்சஸ் தாயியில் பாட வைத்தார். பாடல் பதிவின்போது அவர்கள் இருவருமே இருந்தார்கள். ரஹ்மானின் இசை பதிவுக் கூடத்தில் பாடுவதே ஓர் அலாதியான ஆனந்த அனுபவம். இசை பதிவுக்குப் பிறகு ஷங்கர் என்னை பாராட்டினார். அனிருத் இசையில் பாடியது எப்படி இருந்தது? ‘நானும் ரௌடிதான்’ படத்தில் ‘எனை மாற்றும்...’ என்ற பாடலை அனிருத் இசையில் சான்பிரான்ஸிஸ் கோவில் இருந்தபடியே பாடினேன். அனிருத் இந்தப் பாடலை அற்புதமாக உருவாக்கியிருந்தார். உங்களின் இசைத்துறை கனவுகளை எங்களிடம் பகிர்ந்துகொள்ளுங்களேன்... இசைத்துறையில் எனக்கு மூன்று கனவுகள். ஒன்று, கர்னாடக இசை கச்சேரிகள் செய்வது. அடுத்தது, சொந்தமாக இசையமைப்பது. மூன்றாவது பின்னணிப் பாடுவது. இந்த மூன்று கனவுகளுமே இறையருளால் நிறைவேறி வருகின்றன. மூன்றுமே பெரிய சவால்கள்தான். அவற்றை எதிர்கொண்டு வெற்றிப் பாதையில் குதிரையைச் செலுத்துவது நல்லதொரு அனுபவமாகவே இருக்கிறது. இளைஞர்களின் ’துள்ளிசை’யாக சமீபத்தில் வெளி வந்துள்ள ‘தள்ளிப் போகாதே...’ பாடலைப் பற்றி.. நான் பாடிய நான்காவது பாடல் இது. கௌதம் வாசுதேவ மேனனின் ‘அச்சம் என்பது மடமையடா’ படத்தில் இடம்பெறும் ‘தள்ளிப் போகாதே’பாடலை யூ டியூபில் பல லட்சம் ரசிகர்கள் கேட்டு ரசித்தவண்ணம் உள்ளார்கள். கவிஞர் தாமரையின் மென்மை நிறைந்த வார்த்தைகளுக்கு, அதனினும் சிறப்பான ஓர் இசையைக் கொடுத்து அதை மேலும் மென்மையாக்கி வெற்றிப் பாடலாக்கியுள்ளார் ரஹ்மான். டிசம்பர் இசை விழாவில் பாட வந்த எனக்கு ‘தள்ளிப் போகாதே’ புத்தாண்டு பரிசாகும். சமீபத்தில் நடந்த ‘நெஞ்சே எழு’ இசை நிகழ்ச்சியில் நான் பாட வந்தபோது இந்தப் பாடலை ரசிகர்கள் முன்னிலையில் ஒளிபரப்பினார்கள். ரசிகர்களின் ஆரவார ஒலி இன்னும் என் காதுகளில் ரீங்காரமிட்டுக் கொண்டிருக்கிறது. உங்கள் தனி இசைக் கோப்புப் பணி எந்த நிலை யில் உள்ளது? 2009 முதல் தனிப் பாடல்களை ஆங்கிலத்தில் எழுதி இசையமைத்து வருகிறேன். இப்போது அமெரிக்கா வின் பிரபல இசையமைப்பாளர் ஒருவருடன் இணைந்து ‘இன்சொம்னியா’ என்ற இசை கோப்பு ஒன்றை உருவாக்கி வருகிறேன். நாம் ஈடுபடும் துறையில், வேலையில் ஒருமனதாகச் செயல்பட்டால் வெற்றி நிச்சயம் என்பது நான் கண்ட உண்மை. ரஹ்மான்இசைபாடல்ஆனந்த அனுபவம்பின்னணிப் பாடகர்சித் ஸ்ரீராம்நேர்காணல் ம.ந. கூட்டணியில் தேமுதிக, தமாகா: வைகோ உற்சாகம் உலக மசாலா: ஓநாய் நண்பன்!


மொழிபெயர்ப்பின் மூலக் கட்டுரையை இங்கே காணலாம் கொரோனா வைரஸ் தொற்றுநோய் பரவி வருவதற்கு இடையிலும் பள்ளிகளை மீண்டும் திறப்பதற்கான முயற்சிக்கு எதிராக ஆசிரியர்கள், மாணவர்கள் மற்றும் பெற்றோர்களிடையே இப்போது ஓர் இயக்கம் அதிகரித்து வருகிறது. கடந்த மாதமெங்கிலும், அமெரிக்காவில் 300,000 க்கும் அதிகமான கல்வியாளர்களும் பெற்றோர்களும் பள்ளிக்குத் திரும்ப செய்யும் பிரச்சாரத்தை எதிர்க்கும் பேஸ்புக் குழுக்களில் இணைந்துள்ளனர். அங்கே மிசிசிபி, அரிசோனா, புளோரிடா, லோவா, அலபாமா மற்றும் இன்னும் பல மாநிலங்களிலும் போராட்டங்களும் ஆர்ப்பாட்டங்களும் இருந்துள்ளன. திங்களன்று, அந்நாடு எங்கிலும் டஜன் கணக்கான நகரங்களில் போராட்டங்கள் நடத்தப்பட்டன. இந்த இயக்கம் வெற்றியடைவதற்கு, அது ஆளும் உயரடுக்குகளின் ஆட்கொலை கொள்கைக்கு எதிராக தொழிலாள வர்க்கத்தின் எல்லா பிரிவுகளையும் கல்வியாளர்களுடன் ஒரு பொது வேலைநிறுத்த இயக்கத்தில் ஐக்கியப்படுத்தும், நாடுதழுவிய ஒரு போராட்டமாக அபிவிருத்தி செய்யப்பட வேண்டும். குடியரசு கட்சியினர் மற்றும் ஜனநாயகக் கட்சியினர் இருதரப்பினராலும் ஆதரிக்கப்படும், மீண்டும் பள்ளிகளைத் திறப்பதற்கான முனைவு, வேலைக்குத் திரும்ப செய்வதற்கான பரந்த பிரச்சாரத்தின் அச்சாணியாக உள்ளது. மே மாதம் நடைமுறைக்கு முன்வைக்கப்பட்ட, வேலைக்குத் தொழிலாளர்களைத் திரும்ப செய்வதற்கான கோரிக்கை ஏற்கனவே ஜூன் மற்றும் ஜூலையில் 50,000 உயிரிழப்புகளுக்குப் பொறுப்பாகிறது. ஆனால் குழந்தைகள் பள்ளிக்குச் செல்லவில்லையானால் ஆளும் வர்க்கத்தால் தொழிலாளர்களை வேலைக்குத் திரும்ப செய்ய முடியாது. தொழிலாளர்களை வேலைக்குத் திரும்ப நிர்பந்திப்பது அல்லது பட்டினி, வீடற்ற நிலைமை மற்றும் கொடிய வறுமையை முகங்கொடுக்க செய்வதற்காக, மத்திய அரசின் வேலைவாய்ப்பின்மை சலுகைகளைக் குறைப்பது அல்லது நீக்குவதற்கான முயற்சியை உந்திக் கொண்டிருக்கும் அதே தர்க்கம் தான் இதையும் முன்நகர்த்திக் கொண்டிருக்கிறது. இந்த கட்டத்தில் விஞ்ஞானம் தெளிவாக உள்ளது: கோவிட்-19 தொற்று சம அளவில் குழந்தைகளுக்கும் ஏற்படக்கூடியதே என்பதுடன், பெரியவர்களுக்கு சமமாகவோ அல்லது அதை விட அதிகமாகவோ கூட வைரஸ் சுமை உள்ளது, பெரிதும் அது அறிகுறிகள் இல்லாமல் வேண்டுமானால் இருக்கலாம், அந்த வைரஸ் எந்த வயதினரிடையேயும் அதிகபட்ச விகிதத்தில் பரவுகிறது. கடந்த வாரம் மீண்டும் திறக்கப்பட்ட குறைந்தபட்சம் நான்கு பள்ளிகளில் ஏற்கனவே கோவிட்-19 நோய்தொற்று இருக்கும் மாணவர்கள் அடையாளம் காணப்பட்டுள்ளனர். மீண்டும் திறக்கப்படும் எந்தவொரு பள்ளியும், விரைவிலேயே சமூக எங்கிலும் அந்த வைரஸ் பரவுவதற்கான ஒரு மிகப்பெரிய காரணியாக ஆகிவிடும். வேறு வார்த்தைகளில் கூறுவதானால், மீண்டும் பள்ளிகளைத் திறப்பதற்கான முயற்சி என்பது, மாணவ/மாணவிகள் நோய்வாய்பட்டு உயிரிழப்பதையும், ஆசிரியர்கள் நோய்வாய்ப்பட்டு உயிரிழப்பதையும், பெற்றோர்கள் நோய்வாய்ப்பட்டு உயிரிழப்பதையும் அர்த்தப்படுத்தும். நாடுதழுவிய ஒரு பொது வேலைநிறுத்தத்திற்கான அழைப்பை விடுக்கையில், சோசலிச சமத்துவக் கட்சி (SEP) பள்ளிகளிலும், வேலையிடங்களிலும் மற்றும் அண்டைஅயல் பகுதிகளிலும் பின்வரும் கோரிக்கைகளை மேலுயர்த்தி விவாதிக்குமாறு அனைத்து தொழிலாளர்களுக்கும் கல்வியாளர்களுக்கும் அழைப்பு விடுக்கிறது: • அந்த வைரஸ் முற்றிலுமாக களைந்தெறியப்படும் வரையில் எல்லா பள்ளிகளையும் மூடி வையுங்கள்! அமெரிக்கா எங்கிலும் அந்த வைரஸ் கட்டுப்பாட்டை மீறி பரவி வரும் நிலையில், நேரில் கற்பித்தல் பாதுகாப்பாக செய்ய முடியாது. • பொதுக் கல்வி மற்றும் இணையவழி கல்விக்கு முழு நிதி ஒதுக்கீட்டை வழங்கு! உயர்வேக இணைய அணுகல், உணவு வினியோகம், மனநல ஆரோக்கிய கவனிப்பு, சிறப்பு கல்விக்கான ஆதரவு, சிறந்த தரத்திலான தொலைநிலை கல்வியை வழங்குவதற்கு அவசியமான இன்னும் இதர ஆதாரவளங்கள் ஒவ்வொரு மாணவருக்கும் மற்றும் கல்வியாளருக்கும் கிடைப்பதை உத்தரவாதப்படுத்த வேண்டும். • அத்தியாவசியமற்ற உற்பத்தி அனைத்தையும் நிறுத்துங்கள்! இந்த தொற்றுநோய் கட்டுப்படுத்தப்படும் வரையில், உணவு உற்பத்தி, மருத்துவக் கவனிப்பு மற்றும் சரக்கு பரிவர்த்தனை போன்ற முக்கிய தொழில்துறைகள் மட்டுமே திறந்திருக்க வேண்டும். அந்த தொழில்துறையில் உள்ள தொழிலாளர்களுக்கும் நோய்தொற்று ஏற்படுவதில் இருந்து தடுக்க அதிநவீன பாதுகாப்பு நடைமுறைகள் இருக்க வேண்டும். அத்தியாவசியமல்லாத தொழில்துறையின் எல்லா தொழிலாளர்களுக்கும் மற்றும் தற்காலிகமாக இடைநீக்கம் செய்யப்பட்ட தொழிலாளர்களுக்கும் முழு வேலைவாய்ப்பின்மை சலுகையுடன், இலவச மருத்துவக் கவனிப்பை அணுகுவதற்கான வசதிகள் வழங்கப்பட வேண்டும். • சோதனை மற்றும் தொடர்பு தடமறிதலின் பாரிய நீட்டிப்புக்கு! இந்த வைரஸைக் கட்டுப்படுத்துவதற்காக, அனைவருக்கும் பரிசோதனை வழங்கப்பட வேண்டும் என்பதோடு, நோய்தொற்று ஏற்பட வாய்ப்புள்ளவர்களைப் பரிசோதித்து தனிமைப்படுத்தும் வகையில் எந்தவொரு நோயாளிகளையும் பின்தொடர்வதற்கு நூறாயிரக் கணக்கான நோய்தொற்று தடயம் பின்தொடர்பாளர்களை நியமிக்கப்பட வேண்டும். இந்த தொற்றுநோய்க்கு எதிரான போராட்டம் தொழிலாள வர்க்கத்தின் சுயாதீனமான தலையீட்டை சார்ந்துள்ளது என்பதை கடந்த ஏழு மாதங்கள் எடுத்துக்காட்டுகின்றன. ஆளும் வர்க்கம் அதன் இலாப நலன்களைக் குறுக்காக வெட்டும் எந்தவொரு நடவடிக்கையையும் சகித்துக் கொள்ளாது என்பதாலேயே, தொடர்ந்து அதிகரித்து வரும் உயிரிழப்பு எண்ணிக்கையும் இந்த தொற்றுநோயும் கட்டுப்பாட்டை மீறி சென்று கொண்டிருக்கின்றன. இதன் அர்த்தம் இந்த தொற்றுநோய் அதிகரிக்கத் தான் செய்யும் என்றால், அவ்வாறே உள்ளது. பாரியளவில் உயிரிழப்புகளுக்கு ஆளும் வர்க்கம் காட்டும் அலட்சியம் இந்த வாரயிறுதியில் Axios உடனான ஒரு பேட்டியில் ட்ரம்பால் மிகவும் அப்பட்டமாக வெளியிடப்பட்டது. அமெரிக்காவில் ஒவ்வொரு நாளும் 1,000 பேர் உயிரிழந்து கொண்டிருக்கிறார்கள் என்ற உண்மைக்கு விடையிறுக்குமாறு வினவிய போது, “அவர்கள் உயிரிழக்கிறார்கள், அது உண்மை தான். என்ன நடக்கிறதோ அது தான்,” என்று பதிலளித்தார். ஒருவருக்கு இதை விட தெளிவான வர்க்கக் கொள்கை மீதான ஓர் அறிக்கை கிடைக்காது. திங்கட்கிழமை மாலை ட்வீட்டரில் "பள்ளிகளைத் திறந்து விடுங்கள்!!!” என்று கோரிக்கை விடுத்து, காலத்திற்கு முந்தியே பள்ளிகளை மீண்டும் திறப்பதற்கான பிரச்சாரத்திற்கு முன்னோக்கி அழுத்தமளிப்பதற்கு அவர் தீர்மானகரமாக இருப்பதை ட்ரம்ப் அறிவித்தார். ட்ரம்ப் வெறுமனே அவருக்காக மட்டும் பேசவில்லை. “பள்ளிகளை மீண்டும் வலுக்கட்டாயமாக திறப்பது,” என்று தலைப்பிட்ட திங்கட்கிழமை தலையங்கம் ஒன்றில், வோல் ஸ்ட்ரீட் ஜேர்னல் இந்த கொள்கையை முன்நகர்த்திக் கொண்டிருக்கும் சமூக நலன்களுக்கு வடிகால் வழங்குகிறது. பள்ளிகளை மீண்டும் திறப்பதற்கான முயற்சியை எதிர்ப்பதன் மூலம் "அரசியல் பலவந்தத்தில்" ஈடுபடுவதற்காக ஜேர்னல் போராடிவரும் ஆசிரியர்களைக் குறைகூறுகிறது. “இழந்த கல்வியை சகித்துக்கொள்ள வேண்டிய குழந்தைகள், அவர்களின் பிணைக்கைதிகளாக உள்ளனர்,” என்று வோல் ஸ்ட்ரீட்டின் அந்த ஊதுகுழல் எழுதுகிறது. ஆசிரியர்கள் "பெற்றோர்கள் மற்றும் வரி செலுத்துவோர்கள் அவர்களின் குழந்தைகள் படிக்க வேண்டுமானால் ஆசிரியர்களின் திட்டநிரலுக்கேற்ப ஆட வேண்டுமென அவர்களை வற்புறுத்துவதற்காக" ஆசிரியர்கள் முயற்சி வருகிறார்கள் என்று அது அறிவிக்கிறது. என்ன இழிவானதொரு பாசாங்குத்தனம்! அரசு நிதி ஒதுக்கீட்டை வெட்டியும் மற்றும் தனியார் பள்ளிகளை (charter schools) ஊக்குவித்தும், தனியார் மற்றும் பகுதிவாரி பள்ளிகளுக்கு (parochial schools) நிதிகளைத் திருப்பி விடுவதற்காக பரீட்சைகள் மற்றும் "பள்ளி தேர்வு" திட்டங்களைத் தரமுறைப்படுத்தியும் பல தசாப்தங்களாக ஆளும் வர்க்கம் திட்டமிட்டு பொதுக் கல்வியைத் தரந்தாழ்த்தி உள்ளது. ஆசிரியர்கள் விட்டுக்கொடுப்புகளை பெறுவதற்காக இந்த தொற்றுநோயை பயன்படுத்துவதாக குற்றஞ்சாட்டும் ஜேர்னல் காழ்ப்புணர்ச்சியைக் கொண்டுள்ளது. யதார்த்தத்தில் மார்ச் மாத இறுதியில் இருகட்சிகளது அண்மித்து ஏகமனதான ஆதரவுடன் நிறைவேற்றப்பட்ட CARES சட்டம் மூலமாக நிதியியல் செல்வந்த தட்டு தான், ட்ரில்லியன் கணக்கான டாலர்கள் பிணையெடுப்பு பணத்தைக் கோருவதற்காக இந்த தொற்றுநோயைப் பயன்படுத்தி உள்ளன. அரசு கருவூலத்தைக் கொள்ளையடித்துள்ள ஆளும் வர்க்கம் இப்போது அதற்கு பணத்தைக் கொழிக்கச் செய்யும் இலாபங்களை உருவாக்குவதற்காக தொழிலாளர்களை வேலைக்குத் திரும்புமாறு கோருகிறது. “அமெரிக்க குழந்தைகளின் கல்வி மீது எந்த அரசியல் சக்திக்கும் வீட்டோ அதிகாரம் கிடையாது,” என்று குறிப்பிட்டு அந்த தலையங்கம் நிறைவு செய்கிறது. வர்க்க வார்த்தைகளில் கூறுவதானால், பள்ளிகளை மீண்டும் திறப்பதன் மீதோ அல்லது தொடர்ந்து மூடி வைத்திருப்பதன் மீதோ கல்வியாளர்கள், பெற்றோர்கள், மாணவர்கள் மற்றும் ஒட்டுமொத்தமாக தொழிலாள வர்க்கம் எதையும் கூறக்கூடாதென ஜேர்னல் கோருகிறது. ட்ரம்ப் நிர்வாகம் பள்ளிகளை மீண்டும் திறப்பதற்கான பிரச்சாரத்தை முன்னெடுத்து வரும் நிலையில், அது இருகட்சிகளது ஆதரவையும் பெற்றுள்ளது. நேற்று நியூ யோர்க் நகரில், ஆசிரியர்களும், பெற்றோரும், மாணவர்களும் பள்ளிகளை மீண்டும் திறப்பதற்கான ஜனநாயகக் கட்சியின் நகரசபை தலைவர் பில் டு பிளாசியோவின் திட்டங்களுக்கு எதிராக ஒரு போராட்டத்தை நடத்தினர். குடியரசு கட்சி ஆளுநர்களும் சரி ஜனநாயகக் கட்சி ஆளுநர்களும் சரி இரண்டு தரப்பினருமே இந்த தொற்றுநோய் பரவி வருகின்ற போதினும் அத்தியாவசியமல்லாத உற்பத்தி மீதான கட்டுப்பாடுகளை நீக்கியதுடன், பெருநிறுவனங்களுக்கான இலாபங்களை உருவாக்குவதற்காக தொழிலாளர்கள் அவர்களின் ஆரோக்கியத்தையும் உயிரையும் ஆபத்திற்குட்படுத்தி அவர்களை திரும்ப வேலைக்கு அனுப்பினர். ஆசிரியர்கள் தனியாக போராடவில்லை. அங்கே ஒட்டுமொத்த தொழிலாள வர்க்கத்திலும் கோபமும் எதிர்ப்பும் அதிகரித்து வருகிறது. K-12 பள்ளிகளில் உள்ள மாணவர்களும் பெற்றோர்களும், அத்துடன் மீண்டும் திறப்பதற்கு நகர்ந்து வரும் பல்கலைக்கழகங்கள் மற்றும் கல்லூரிகளின் மாணவர்களும் கூட அவர்களின் கூட்டாளிகளாவர். இறைச்சி பதப்படுத்தும் தொழிலாளர்கள், மருத்துவத்துறை தொழிலாளர்கள், பண்ணைக் கூலித் தொழிலாளர்கள், அமசன், UPS மற்றும் USPS இன் சரக்கு பரிவர்த்தனை தொழிலாளர்களும், போக்குவரத்து தொழிலாளர்கள், சேவை தொழிலாளர்கள் மற்றும் ஒட்டுமொத்த தொழிலாள வர்க்கமும் ஒரே எதிரியைத் தான் எதிர்கொள்கின்றனர். மிச்சிகன் மற்றும் ஓஹியோவின் வாகனத்துறை தொழிலாளர்கள் அவர்களின் எதிர்ப்பை ஒழுங்கமைக்க ஏற்கனவே சாமானிய தொழிலாளர்களின் சுயாதீனமான பாதுகாப்பு குழுக்களை உருவாக்கத் தொடங்கி உள்ளனர். இந்த வாரம் மத்திய அரசின் வேலைவாய்ப்பின்மை சலுகைகள் முடிவுக்கு வருவதால் அது வேலையற்ற மில்லியன் கணக்கானவர்களை வறுமை மற்றும் வெளியேற்றத்தைக் கொண்டு அச்சுறுத்துகிறது. ஜனநாயகக் கட்சியினரும் குடியரசுக் கட்சியினரும், இந்த சலுகைகளை எந்தளவுக்கு வெட்டலாம் என்றும், எந்தளவுக்கு வேகமாக தொழிலாளர்களை மிரட்டுவதற்கு சிறந்த நிலைமைகளை உருவாக்கி அவர்களை வேலைக்குத் திரும்ப செய்யலாம் என்றும் மூடிய கதவுகளுக்குப் பின்னால் பேச்சுவார்த்தை நடத்தி கொண்டிருக்கின்றனர். அனைத்திற்கும் மேலாக அமெரிக்காவில் ஆசிரியர்களின் எதிர்ப்பானது ஒரு சர்வதேச இயக்கத்தின் பாகமாக உள்ளது. பிரிட்டன், தென்னாபிரிக்கா மற்றும் ஏனைய நாடுகளின் ஆளும் வர்க்கமும் இதே கொள்கையை அமலாக்கி வரும் நிலையில், அந்நாடுகளில் பள்ளிகள் திறப்பதை எதிர்க்கும் பேஸ்புக் குழுக்கள் உருவாக்கப்பட்டுள்ளன. திரும்ப எதிர்த்து போராடுவதற்கு, ஆசிரியர்கள் சுயாதீனமான சாமானிய குழு அமைப்புகளை உருவாக்க வேண்டும். ஆசிரியர் சங்கங்கள் ஒழுங்கமைக்கும் போராட்டங்கள் முற்றிலும் போதுமானதல்ல. ஜனநாயகக் கட்சி மற்றும் ஆளும் வர்க்கத்திற்கு அடிபணிந்த அமெரிக்க ஆசிரியர்களின் கூட்டமைப்பு (AFT) மற்றும் தேசியக் கல்வி கூட்டமைப்பு (NEA) ஆகியவை கல்வியாளர்கள் மத்தியில் ஏற்பட்டு வரும் தீவிரமயப்படல் குறித்து மிக உயர்ந்தளவில் நனவுபூர்வமாக உள்ளதுடன், இந்த இயக்கத்தை முன்கூட்டியே கட்டுப்படுத்துவதற்கு முனைந்து வருகின்றன. 2018 மற்றும் 2019 இல், மேற்கு வேர்ஜினியாவில் தொடங்கிய தொடர்ச்சியான பல ஆசிரியர்களின் வேலைநிறுத்தங்களை இந்த தொழிற்சங்கங்கள் காட்டிக்கொடுத்ததுடன் முடிவுக் கொண்டு வருவதை முடுக்கி விட்டன. பள்ளிகளைத் திறப்பதற்கு எதிராகவும் மற்றும் ஆளும் வர்க்கத்தின் ஒட்டுமொத்த கொள்கைக்கு எதிராகவும் ஒரு பொது வேலைநிறுத்தத்திற்குத் தயாரிப்பு செய்ய தொழிலாளர்கள் ஒவ்வொரு தொழில்துறை மற்றும் பிரிவிலும் ஒன்றோடொன்று இணைந்த சாமானிய தொழிலாளர் குழுக்களின் வலையமைப்பை உருவாக்குவாக்குமாறு சோசலிச சமத்துவக் கட்சி வலியுறுத்துகிறது. விஞ்ஞானிகளும் தொற்றுநோய் நிபுணர்களும் வலியுறுத்தும் நடவடிக்கைகளுக்குப் பொருத்தமான ஆசிரியர்கள் கோரும் நடவடிக்கைகள் இந்த தொற்றுநோய் பரவலைத் தடுக்க அவசியமானவையாகும். முற்றிலும் எதிரெதிரான இரண்டு சமூக நலன்கள் சம்பந்தப்பட்டுள்ளன. ஆசிரியர்கள் வாழ்க்கைக்காக போராடுகிறார்கள். ஆளும் வர்க்கம் இலாபங்கள் மற்றும் மரணங்களுக்காக போராடுகிறது. வோல் ஸ்ட்ரீட் மற்றும் நிதியியல் செல்வந்த தட்டுக்கும் கையளிக்கப்பட்டுள்ள ட்ரில்லியன்கள், அனைவருக்கும் எல்லா தொழிலாளர்களுக்கும் மருத்துவக் கவனிப்பு மற்றும் பொதுக் கல்வி கிடைக்கும் விதத்தில் முழு வேலைவாய்ப்பின்மை சலுகைகளை வழங்குவதற்காக திருப்பி விடப்பட வேண்டும். நாடுதழுவிய ஒரு பொது வேலைநிறுத்தத்தை அபிவிருத்தி செய்வது மிகவும் சக்தி வாய்ந்த ஒரு தூண்டுதலை உருவாக்கும் என்பதுடன், இதே வாழ்வா சாவா பிரச்சினையை முகங்கொடுக்கும் தொழிலாளர்களிடையே சர்வதேச அளவில் ஆதரவைத் திரட்டும். அதுபோன்றவொரு போராட்டத்தின் தர்க்கமானது, அதிகரித்தளவில் எதேச்சதிகார நடவடிக்கைகள் மூலமாக அதன் ஆட்சியைப் பேணுவதற்கு முயன்று வரும் ட்ரம்ப் நிர்வாகம் மற்றும் ஆளும் வர்க்கத்துடன் அமெரிக்க தொழிலாள வர்க்கத்தை ஒரு நேரடியான மோதலில் கொண்டு வந்து நிறுத்தும். தொழிலாள வர்க்கத்தின் எல்லா உரிமைகளும், வாழ்வுரிமையும் கூட, ஆளும் வர்க்கத்தின் சொத்துக்களைப் பறிமுதல் செய்வதையும், பொருளாதார வாழ்வைத் தனியார் இலாபத்திற்காக அல்லாமல் சமூக தேவைக்காக மறுஒழுங்கமைப்பு செய்வதையும் சார்ந்துள்ளது. இந்த தொற்றுநோயால் உருவாக்கப்பட்ட எல்லா அவலங்களுக்கும் மூலகாரணமான இந்த முதலாளித்துவ அமைப்புமுறைக்கு எதிரான ஒரு புரட்சிகர போராட்டத்தில் தொழிலாள வர்க்கத்தைப் பாரியளவில் அணித்திரட்டுவதே, பள்ளிகள் மீண்டும் திறப்பதை நிறுத்துவதற்கும், இந்த தொற்றுநோய் பரவலைத் தடுப்பதற்கும் மற்றும் இன்னும் அதிகமாக மில்லியன் கணக்கானவர்களுக்கு நோய்தொற்று மற்றும் மரணங்கள் ஏற்படுவதைத் தடுப்பதற்கும் ஒரே வழியாகும். இந்த போராட்டத்தைத் தான் சோசலிச சமத்துவக் கட்சியும் அதன் இளைஞர் இயக்கமும், சமூக சமத்துவத்திற்கான சர்வதேச இளைஞர் மற்றும் மாணவர் அமைப்பும் முன்னெடுத்து வருகின்றன. உங்கள் போராட்டத்தை ஒழுங்கமைப்பதற்கான உதவிக்கு எங்களைத் தொடர்பு கொள்ளுமாறு ஆசிரியர்களை நாங்கள் வலியுறுத்துகிறோம். இந்த போராட்டத்தை ஆதரிக்குமாறும், IYSSE இல் இணையுமாறும் நாங்கள் மாணவர்கள் மற்றும் இளைஞர்களுக்கு அழைப்பு விடுக்கிறோம். இந்த போராட்டம் குறித்து மேற்கொண்டு தொடர்ந்து தகவல்களைப் பெற உலக சோசலிச வலைத்தளத்தின் கல்வியாளர் சிற்றிதழுக்குப் பதிவு செய்யவும்.


text: ஒளிச்சேர்க்கை அல்லது ஒளித்தொகுப்பு (Photosynthesis) என்பது தாவரங்கள், பாசிகள் மற்றும் சிலவகை பாக்டீரியாக்கள் போன்றவற்றில் நிகழும் ஒரு உயிர்வேதியியல் நிகழ்வு ஆகும். ஒளிச்சேர்க்கையின் மூலம் இவ்வுயிரினங்கள் ஒளியின் ஆற்றலைப் பயன்டுத்திக் காபனீரொக்சைட்டு வளிமத்தைத் தமக்குத் தேவையான மாப்பொருள் என்னும் காபோவைதரேட்டு போன்ற கரிமவேதியல் பொருளாக மாற்றிக் கொள்ளும். தாவரங்களிலுள்ள பச்சையம் என்ற நிறமி பெரும்பாலும் இதற்கு உதவுகிறது. ஒளிச்சேர்க்கைவழியே தாவரங்களும், பாசிகளும், சயனோபாக்டீரியா (cyanobacteria) என்னும் உயிரினமும் கார்பனீரொக்சைட்டு வளிமத்தையும் நீரையும் ஒளியின் ஆற்றலையும் பயன்படுத்திக் கார்போவைதரேட்டுக்களாக மாற்றிக் கொண்டு, உயிர்வளியைக் (அல்லது ஆக்சிசனைக்) கழிவுப்பொருளாக வெளிவிடுகின்றன. ஒளிச்சேர்க்கையின் விளைவால் ஆக்சிசன் (உயிர்வளி) வெளியாவதால் உலகின் உயிர்வாழ்வுக்கு இவ் ஒளிச்சேர்க்கை மிக அடிப்படையான ஒரு நிகழ்வாகும். ஏறத்தாழ எல்லா உயிர்களும் ஆக்சிசனை நேரடியான ஆற்றல் வாயிலாகவோ (மூலமாகவோ) அல்லது உணவுக்கு அடிப்படையாகவோ கொள்ளுகின்றன.. ஒளிச்சேர்க்கையின் வழி பற்றப்படும் (பிடிக்கப்படும்) ஆற்றல் மிக மிகப் பெரியதாகும்: ஏறத்தாழ ஆண்டுதோறும் 100 டெரா வாட் ஆகும் (100,000,000,000,000 வாட்) என்று கணக்கிட்டு இருக்கின்றார்கள். இது ஏறத்தாழ உலக முழுவதும் மக்கள் ஆண்டுதோறும் பயன்படுத்தும் மொத்த ஆற்றலின் அளவைப்போல் ஏழு மடங்காகும். உலகில் நிகழும் ஒளிச்சேர்க்கையால் மரஞ்செடிகொடிகளும், பாசிகளும், பாக்டீரியாக்களும் மொத்தம் 100,000,000,000 டன் கார்பன்-டை-ஆக்சைடு தனை உயிரகப் பொருளாக (biomass) ஆண்டுதோறும் மாற்றுகின்றன. ஒளித்தொகுப்பு பற்றிய ஒரு மேலோட்டம் ஒளித்தற்போசணிகளிலேயே ஒளித்தொகுப்பு நடைபெறுகின்றது. ஒளியின் ஆற்றலைப் பயன்படுத்தி ஒளித்தொகுப்பு மூலம் அசேதன கார்பன் (காபனீரொக்சைட்டில்) சேதன வடிவுக்கு மாற்றப்படுகின்றது. இரண்டு வகையான ஒளித்தொகுப்பு வகைகள் உள்ளன. தாவரங்களும், அல்காக்களும், சயனோபக்டீரியாக்களும் நிகழ்த்தும் ஒளித்தொகுப்பின் பக்கவிளைபொருளாக ஒக்சிசன் சுற்றாடலுக்கு விடுவிக்கப்படுகின்றது. இம்முறை ஒக்சிசன் வெளியேற்றும் ஒளித்தொகுப்பாகும். எனினும் சில பக்டீரியாக்கள் மற்றவற்றைப் போல காபனீரொக்சைட்டை கார்பன் மூலப்பொருளாக உள்ளெடுத்தாலும், அவை ஒக்சிசனை வெளிவிடுவதில்லை. இது ஒக்சிசன் வெளியேற்றாத ஒளித்தொகுப்பு வகையாகும். இரு வகைகளிலும் சூரிய ஒளியே சக்தி முதலாக உள்ளது. ஒக்சிசனை வெளியேற்றும் ஒளித்தொகுப்பே பொருளாதார ரீதியில் மனிதனுக்கு முக்கியத்துவமானதால் அம்முறையே இங்கு அதிகம் ஆராயப்படுகின்றது. கார்பன் நிலைப்படுத்தல் அல்லது கார்பன் பதித்தல் எனும் உயிரிரசாயனச் செயன்முறை மூலம் காபனீரொக்சைட்டில் உள்ள கார்பன் உயிரிகளுக்குப் பயன்படும் வடிவமான வெல்ல வடிவத்துக்கு மாற்றப்படுகின்றது. ஒளித்தொகுப்பு ஒரு தொகுப்புக்குரிய தாக்கமாகையால் (எனவே அகவெப்பத்தாக்கம்) இதற்குப் புறத்தேயிருந்து ஒரு சக்தி முதலும், கார்பனை காபோவைதரேட்டாக மாற்ற இலத்திரன்களும் தேவைப்படுகின்றன. இச்சக்தித் தேவைப்பாட்டை சூரிய ஒளி நிறைவு செய்கின்றது. ஒக்சிசனை வெளியேற்றும் ஒளித்தொகுப்பில் பிரதான இலத்திரன் வழங்கியாக நீர் உள்ளது. மேலோட்டமாகப் பார்த்தால் சுவாசத்துக்கு எதிர்மாறான செயன்முறையாக ஒளித்தொகுப்பு விளங்குகின்றது. சுவாசம் சக்தியை பயன்பாட்டுக்கு வெளியேற்றுகின்றது (புறவெப்பத்தாக்கம்); ஒளித்தொகுப்பு ஒளிச்சக்தியை இரசாயன் சக்தியாக சேமிக்கின்றது. எனினும் இரண்டு உயிரிரசாயனச் செயன்முறைகளும் நடைபெறும் விதம் நேர்மாறாக இல்லாமல் முற்றிலும் வேறுபட்ட விதத்தில் நடைபெறுகின்றன. ஒளித்தொகுப்பின் மேலோட்டமான தாக்கம்:- 2n CO2 + 2n DH2 + போட்டோன்கள் → 2(CH2O)n + 2n DO காபனீரொக்சைட்டு + இலத்திரன் வழங்கி + ஒளிச்சக்தி → காபோவைதரேட்டு + ஒக்சியேற்றப்பட்ட இலத்திரன் வழங்கி ஒக்சிசனை வெளியேற்றும் ஒளித்தொகுப்பின் தாக்கச்சமன்பாடு: 2n CO2 + 4n H2O + போட்டோன்கள் → 2(CH2O)n + 2n O2 + 2n H2O காபனீரொக்சைட்டு + நீர் + ஒளிச்சக்தி → காபோவைதரேட்டு + ஒக்சிசன் + நீர் தாக்கத்தை சுருக்குவதற்காக பொதுவாக இருபக்கத்திலுமுள்ள 2n நீர் மூலக்கூறுகள் நீக்கப்பட்டு பின்வரும் எளிய சமன்பாடு உருவாக்கப்பட்டுள்ளது: 2n CO2 + 2n H2O + போட்டான்கள் → 2(CH2O)n + 2n O2 காபனீரொக்சைட்டு + நீர் + ஒளிச்சக்தி → காபோவைதரேட்டு + ஒக்சிசன் சில நுண்ணங்கிகள் இலத்திரன் வழங்கியாக நீருக்குப் பதிலாக ஆர்சனைட்டைப் பயன்படுத்துகின்றன.; இவை சூரிய ஒளியைப் பயன்படுத்தி ஆர்சனைட்டை ஆர்சனேற்றாக ஒக்சியேற்றுகின்றன: CO2 + (AsO33–) + போட்டான்கள் → (AsO43–) + CO காபனீரொக்சைட்டு + ஆர்சனைட்டு + ஒளிச்சக்தி → ஆர்சனேற்று + காபனோரொக்சைட்டு (தொடர்ந்து வரும் தாக்கங்களில் வேறு சேர்மங்களை உருவாக்கப் பயன்படுத்தப்படுகின்றது.) பொதுவாகன ஒளித்தொகுப்பு இரு படிநிலைகளில் நடைபெறுகின்றது. முதலாவது படிநிலை ஒளிச்சக்தியை உறிஞ்சும் ஒளித்தாக்கம் அல்லது ஒளி தேவைப்படும் தாக்கங்களாகும். இப்படிநிலையில் ஒளிச்சக்தியானது தூண்டப்பட்ட இலத்திரன்களின் வடிவில் பச்சையத்திலிருந்து சக்தி சேமிக்கும் மூலக்கூறுகளான ATP NADPH ஆகியவற்றில் சேமிக்கப்படுகின்றது. பச்சையத்திலிருந்து இழக்கப்பட்ட இலத்திரன்களை நீரிலிருந்து பெற்றுக்கொள்கின்றது. இச்செயற்பாட்டில் நீர் ஒக்சியேற்றமடைந்து ஒக்சிசனாக மாறி வளிமண்டலத்துக்குள் விடுவிக்கப்படுகின்றது. இரண்டாவது படிநிலை இருட்தாக்கம் அல்ல்து ஒளி நேரடியாகத் தேவைப்படாத தாக்கங்களாகும் (இப்படிநிலை இருட்தாக்கம் என அழைக்கப்பட்டாலும் இவை நடைபெற மறைமுகமாக ஒளிச்சக்தி அவசியமாகும்). இப்படிநிலையில் ATP மற்றும் NADPH ஆகியவற்றில் உள்ள சக்தியைக் கொண்டு காபனீரொக்சைட்டு காபோவைதரேட்டாக மாற்றப்படுகின்றது. அனேகமான ஒளித்தொகுப்பை மேற்கொள்ளும் உயிரினங்கள் கட்புலனாகும் ஒளியையே பயன்படுத்துகின்றன. எனினும் சில மாத்திரம் அகவெப்பக்கதிர்களைப் பயன்படுத்துவதாகக் கண்டறியப்பட்டுள்ளது. ஒளித்தாக்கங்கள் தாவரங்களில் ஒளித்தாக்கங்கள் பசுங்கனிகத்தின் மணியுருவிலுள்ள தைலக்கொய்ட் மென்சவ்வில் நடைபெறுகின்றன. தைலக்கொய்ட் மென்சவ்வு வழமையான கல மென்சவ்வை ஒத்த ஒரு பொஸ்போஇலிப்பிட்டு இருபடை மென்சவ்வாகும். இம்மென்சவ்வில் இரண்டு ஒளித்தொகுதிகள் உள்ளன. ஒவ்வொன்றிலும் ஒவ்வொரு தாக்க மையம் உள்ளது. தாக்க மையத்தில் தாவரங்களின் முதன்மையான ஒளித்தொகுப்பு நிறப்பொருளான பச்சையம் a (chlorophyll a) உள்ளது. தாவரங்களின் ஒளித்தொகுப்பில் இரண்டு ஒளித்தொகுதிகள் பங்கெடுக்கின்றன. இவை கண்டுபிடிக்கப்பட்டதின் வரிசையில் ஒளித்தொகுதி I மற்றும் II என பெயரிடப்பட்டாலும், ஒளித்தாக்கச் செயற்பாட்டில் ஒளித்தொகுதி இரண்டே முதலில் செயற்படும். ஒளித்தொகுதி இரண்டின் அமைப்பும் செயற்பாடும் ஊதாக் கந்தக பக்டீரியாக்களின் ஒளித்தொகுதியை ஒத்ததாக உள்ளது. ஒளித்தொகுதி II 680 nm அலைநீளம் உள்ள ஒளியை சிறப்பாக உறிஞ்சுவதால் அது P680 என அழைக்கப்படுகின்றது. ஒளித்தொகுதி I 700 nm அலைநீளமுடைய ஒளியை சிறப்பாக உறிஞ்சுவதால் அது P700 என அழைக்கப்படும். ஒளித்தொகுதி II தாக்கங்கள்: ஒளியினால் இலத்திரன் அருட்டப்படல் ஆரம்பிப்பது ஒளித்தொகுதி IIஇலே ஆகும். ஒளித்தொகுதி IIஇல் உள்ள பச்சையம் b (chlorophyll b), கரோட்டீன் போலிகள் என்பன வேறுபட்ட அலை நீளங்களில் ஒளியை அகத்துறிஞ்சி தாக்கமையத்திலுள்ள குளோரோபில் a மூலக்கூறுக்குக் கடத்துகின்றன. இந்த போட்டோனை உறிஞ்சுவதால் தாக்க மையத்திலுள்ள குளோரோபில் a மூலக்கூறிலுள்ள இலத்திரன் அருட்டப்பட்டு வெளியேற்றப்படுகின்றது. இவ்விலத்திரன் ஃபியோபைட்டின் எனும் மூலக்கூறுக்குக் கடத்தப்படும். பின்னர் அதிலிருந்து இலத்திரன் பிளாஸ்டோகுயினோன் மூலக்கூறுக்குக் கடத்தப்படுகின்றது. பிளாஸ்டோ குயினைன் இவ்விலத்திரனிலுள்ள சக்தியைப் பயன்படுத்தி பஞ்சணையினுள் உள்ள H+ அயன்களை மணியுரு உள்ளிடத்தினுள் பம்பும். இதனால் மணியுருவினுள் H+ அயன் செறிவு அதிகரிக்கும். இலத்திரன் வெளியேற்றப்படுவதால் பச்சையத்தில் (குளோரோபில் a) இலத்திரன் தட்டுப்பாடு ஏற்படுகின்றது. இத்தட்டுப்பாடை ஈடுசெய்ய நீர் மூலக்கூற்றில் உள்ள ஐதரசன் அணுக்களின் இலத்திரன்கள் பயன்படுத்தப்படுகின்றது. இவ்வாறு நீர் ஒக்சியேற்றப்படும் போது ஒக்சிசனும், H+ அயன்களும் பக்கவிளைபொருளாகத் தோன்றுகின்றன. இவ்வாறு நீரை ஒக்சியேற்றுவதற்காக ஒளித்தொகுதி II உடன் இணைந்தவாறு ஒக்சிசன் உருவாக்கும் சிக்கல் (ஒரு நொதியம்) உள்ளது. இவ்வாறு ஒளி முந்நிலையில் பச்சையத்தில் ஏற்படும் இலத்திரன் தட்டுப்பாட்டை நீக்க நீர் பிரிகையடைந்து இலத்திரனை வழங்கல் நீரின் ஒளிப்பகுப்பு எனப்படும். இதனால் H+ அயன்களின் செறிவு தைலக்கொய்ட் மென்சவ்வின் ஒரு பக்கத்தில் அதிகமாக இருக்கும். நீரின் ஒளிப்பகுப்பு மற்றும் பிளாஸ்டோகுயினைனின் பம்பலால் தோன்றிய H+ அயன் செறிவுப் படித்திறனைக் கொண்டு தைலக்கொய்ட் மென்சவ்வில் இருக்கும் ATP தொகுப்பி (ATP synthase) எனும் நொதியம் ATP சக்தி மூலக்கூறுகளைத் தொகுக்கின்றது. ஒளித்தொகுதி I தாக்கங்கள்: ஒளித்தொகுதி I இலும் ஒளியால் தாக்க மையத்திலுள்ள பச்சையத்திலிருந்து இலத்திரன் அருட்டப்படும். இதனால் ஏற்படும் நேரேற்றத்தை ஒளித்தொகுதி II இலிருந்து வெளியேற்றப்படும் இலத்திரன் ஈடு செய்கின்றது. ஒளித்தொகுதி I இலிருந்து வெளியேற்றப்பட்ட இலத்திரன் பெரோடொக்சின் ஊடாக NADP+ தாழ்த்தும் நொதியத்தை அடையும். அங்கு H+, இலத்திரன், NADP+ என்பன இணைந்து NADPH உருவாகும். NADPH பின்னர் இருட்தாக்கத்துக்கு ஐதரசன் மூலமாகவும், தாழ்த்தியாகவும் தொழிற்படும். ஒட்டுமொத்த ஒளித்தாக்கச் சமன்பாடு: 2 H2O + 2 NADP+ + 3 ADP + 3 Pi + ஒளி → 2 NADPH + 2 H+ + 3 ATP + O2 Z வரைபடம் நீரின் ஒளிப்பகுப்பினால் வெளியேற்றப்படும் இலத்திரன் பச்சையவுருமணியூடாக பரிமாற்றப்படும் ஒவ்வொரு நிலையிலும் கொண்டுள்ள சக்தியை Z வரைபடம் காட்டுகின்றது. ஒளித்தொகுதி IIஇல் பெற்ற சக்தி ATPயை உருவாக்க பயன்படுவதுடன் ஒளித்தொகுதி Iஇல் பெற்ற சக்தி ஃபெரோடொக்சின் இலத்திரன் காவியூடாகக் கடத்தப்பட்டு NADPH மூலக்கூறுகளை உருவாக்கப் பயன்படும். ஒளி தங்கியிருக்காத கார்பன் பதித்தல் தாக்கங்களின் போது ATP, NADPH ஆகிய சக்தி மூலக்கூறுகளில் சேமிக்கப்பட்டுள்ள ஆற்றலே பயன்படுத்தப்பட்டு G3P யும் அதிலிருந்து குளுக்கோசும் தொகுக்கப்படுகின்றன. ஒளி நேரடியாகத் தேவைப்படாத தாக்கங்கள் இத்தாக்கங்கள் இருட்தாக்கங்கள் எனவும் அழைக்கப்படுகின்றன. ஒளி தேவைப்படும் தாக்கங்களைக் கொண்டு உருவாக்கப்பட்ட ATP மற்றும் NADPH ஆகியவற்றின் சக்தியைப் பயன்படுத்தி காபனீரொக்சைட்டை காபோவைதரேட்டாக மாற்றுவதே இதன் பிரதான செயன்முறையாகும். இத்தாக்கங்கள் தைலக்கொய்ட் மென்சவ்வுக்கு வெளியே பசுங்கனிகத்தின் கலச்சாறுக்கு ஒப்பான ஸ்ட்ரோமாவில் நிகழ்கின்றன. இத்தாக்கங்களுக்கு நேரடியாக ஒளிச்சக்தி தேவைப்பலவில்லையென்றாலும் ஒளித்தாக்கங்களின் விளைவுகளான ATP மற்றும் NADPH என்பன தேவைப்படுகின்றன. ஒளி நேரடியாகப் பங்கெடுக்காத தாக்கங்களில் மூன்று படிநிலைகள் உள்ளன. அவையாவன கார்பன் நிலைப்படுத்தல்/ கார்பன் பதித்தல், தாழ்த்தல் தாக்கங்கள், ரிபியுலோசு 1,5 இருபொசுபேட்டு (RuBP) மீள்தொகுப்பு என்பனவாகும். இப்படிநிலைகள் மொத்தமாக கல்வின் வட்டம் என அழைக்கப்படுகின்றன. இத்தாக்கங்களில் மிக முக்கியமான நொதியமாக RuBisCO விளங்குகின்றது. இது NADPHஇலுள்ள சக்தியைப் பயன்படுத்தி காபனீரொக்சைட்டை C3H6O3-பொஸ்பேட்டாக நிலைப்படுத்துகின்றது. இருட்தாக்கம் பிரதானமாக மூன்று படிநிலைகளில் நிகழ்கின்றது. கார்பன் பதித்தல்: காபனீரொக்சைட்டு RuBisCO நொதியத்தின் ஊக்குவிப்புடன் RuBP உடன் இணைதல். உருவாகும் PGAஇல் 1/6 பங்கு வெல்ல உற்பத்திக்குப் பயன்படுத்தப்படும். தாழ்த்தல்: மீதி 5/6 பங்கு PGA இப்படிநிலையினுள் உள்வாங்கப்படும். ஒளித்தாக்கத்தில் உருவான முழு NADPHஉம், சிறிதளவு ATP உம் இங்கு PGA ஐத் தாழ்த்தப் பயன்படுத்தப்படும். RuBP மீளுருவாக்கம்: மீதி ATPஐப் பயன்படுத்தி காபனீரொக்சைட்டு வாங்கியான RuBP மீளுருவாக்கப்படும். மொத்த இருட்தாக்கம்: 3 CO2 + 9 ATP + 6 NADPH + 6 H+ → C3H6O3-phosphate + 9 ADP + 8 Pi + 6 NADP+ + 3 H2O இவ்வாறு உருவாக்கப்படும் C3H6O3 பின்னர் குளுக்கோசாக C6H12O6 மாற்றப்பட்டு அதன் பின்னர் தேவையான வடிவத்துக்கு மாற்றப்படுகின்றது. பொதுவாக தாவர இலைகளில் ஒளித்தொகுப்பின் பின்னர் குளுக்கோசு மாப்பொருளாகச் சேமிக்கப்படுகின்றது. கல்வின் வட்டத்தின் போது ஐந்து கார்பன் வெல்லமான ரிபியுலோசு 1,5 இருபொசுபேட்டுடன் (RuBP) காபனீரொக்சைட்டு இணைந்து, மூன்று கார்பன் வெல்லமான கிளிசரேட்-3பொஸ்பேட்டு (PGA அல்லது GP) உருவாக்கப்படுகின்றது. இவ்வாறு உருவாக்கப்படும் PGAஇல் ஆறில் ஐந்து பங்கு மூலக்கூறுகள் RuBPஐ மீண்டும் தொகுக்கவும் மீதி ஒரு பங்கு ஒளித்தொகுப்பில் ஈடுபடும் உயிரினத்துக்குத் தேவையான வெல்லத்தைத் தொகுக்கவும் பயன்படுத்தப்படுகின்றது. மேலே கூறப்பட்ட ஒளித்தொகுப்பின் இருட்தாக்கம் C3 தாவரங்களுக்குரியதாகும். இவற்றில் நடைபெறும் நீரிழப்பு, ஒளிச்சுவாசம் ஆகிய செயன்முறைகளால் இப்பொதுவான முறை வெப்பவலய நாடுகளில் வினைத்திறன் குன்றியதாக உள்ளது. இதற்கான இசைவாக்கங்களாக சில தாவரங்கள் சி4 கார்பன் பதித்தலையும், சில CAM கார்பன் பதித்தலையும் மேற்கொள்கின்றன. இவ்விரு செயன்முறைகளிலும் கல்வின் வட்டத்துக்கு மேலதிகமாக காபனீரொக்சைட்டைச் சேமித்து விடுவிக்கும் அனுசேபச் செயன்முறைகளும் உள்ளன. ஒளித்தொகுப்பு வீதத்தில் செல்வக்கு செலுத்தும் காரணிகள் ஒளித்தொகுப்பு வீதத்தில் பிரதானமாக மூன்று காரணிகள் செல்வாக்கு செலுத்துகின்றன: ஒளிச்செறிவும் ஒளியின் அலைநீளமும் காபனீரொக்சைட்டின் செறிவு வெப்பநிலை ஒளிச்செறிவும் வெப்பநிலையும் ஒளிச்செறிவும் வெப்பநிலையும் ஒன்றின் விளைவை மற்றையது கட்டுப்படுத்தும் ஒளித்தொகுப்புக் காரணிகளாக உள்ளன. இத்தோற்றப்பாடு ஃப்ரெடரிக் பிளாக்மான் என்பவரால் அவதானிக்கப்பட்டது. இத்தோற்றப்பாடானது ஒளித்தொகுப்பில் இரு நிலைகள் உள்ளன என்பதை உறுதிப்படுத்தியது. வெப்பநிலை ஒளித்தொகுப்பின் கல்வின் வட்டத்திலும், ஒளிச்செறிவு ஒளித்தொகுப்பின் ஒளித்தாக்கங்களையும் பாதிக்கின்றன. காபனீரொக்சைட்டின் செறிவு ஒளித்தொகுப்பு வினைத்திறனாக நடைபெற இலைக்குள் காபனீரொக்சைட்டின் குறிப்பிட்டளவு செறிவு தேவைப்படுகின்றது. காபனீரொக்சைட்டின் செறிவு அளவுக்கதிகமாகக் குறைந்தால் (அதிக வெப்பமான நேரத்தில் இது நடைபெறும். அதிக வெப்பமான நேரத்தில் ஆவியுயிர்ப்பைக் குறைப்பதற்காக இலைவாய்கள் மூடிக்கொள்ளும். இதனால் ஒளித்தொகுப்புக்கு காபனீரொக்சைட்டு இலைக்குள் செல்ல முடியாது) ஒளித்தொகுப்பின் வினைத்திறனை மோசமாகப் பாதிக்கும் ஒளிச்சுவாசம் எனும் செயன்முறை நடைபெறத் தொடங்கும். கல்வின் வட்டத்தில் பயன்படுத்தப்படும் RuBisCO நொதியம் CO2 மற்றும் O2 ஆகிய இரண்டுடனும் தாக்கமடையக்கூடியது. காபனீரொக்சைட்டு குறைவான நேரத்தில் ஒக்சிசனுடன் தாக்கமடைந்து உருவாக்கப்பட்ட வெல்லத்தை காபனீரொக்சைட்டாக மாற்றி வீணாக்குகின்றது. என்வே அதிக ஒக்சிசன் செறிவும் குறைந்த காபனீரொக்சைட்டுச் செறிவும் மிக மோசமாக ஒளித்தொகுப்பைப் பாதிக்கின்றது. எனவே சோளம் போன்ற சில வெப்ப வலையத் தாவரங்கள் ஒளிச்சுவாசத்தைக் குறைக்கும் முகமாக C4 ஒளித்தொகுப்பு முறையைப் பயன்படுத்துகின்றன. விக்கிக் காட்சியகம் மேற்கோள்கள் வெளி இணைப்புகள் Metabolism, திசுள் மூச்சு (Cellular respiration) மற்றும் ஒளிச்சேர்க்கை - உயிர் வேதியியல் மற்றும் திசுள் உயிரியலுக்கான மின் நூலகம் ஒளிச்சேர்க்கை தாவர உடலியங்கியல் தாவரவியல் உயிரணு ஆற்றல் பரிமாற்றம் சூழல் மண்டலம்


text: இந்தியக் கட்டடக்கலை வரலாற்றில் தமிழர் கட்டடக்கலை என்னும் தென்னிந்தியக் கட்டடக்கலை முக்கிய பங்கு வகிக்கிறது. சுமார் ஆறாம் நூற்றாண்டளவில் தற்போதைய கர்நாடகப் பகுதிகளில் சாளுக்கிய ஆட்சியின் கீழ், அக்கால இந்தியக் கட்டிடக்கலைப் பாணியிலிருந்து விலகி, புதிய தமிழக கட்டிடக்கலைப் பாணி முகம் காட்டத் தொடங்கியது. எனினும், இப் பாணியின் மூலக்கருவை குப்தர்காலப் பௌத்த கட்டிடங்கள் சிலவற்றில் அவதானிக்கக் கூடியதாக உள்ளது. இந்தப் பாணியை ஏழாம் நூற்றாண்டளவில் ஆந்திரப் பிரதேசப் பகுதிகளிலும் காணக்கூடியதாக இருந்தது. ஏழாம் நூற்றாண்டின் தொடக்கத்தில் இருந்தே பல்லவ அரசர்களின் கீழும் பின்னர் சோழர், பாண்டியர், விஜயநகரம், நாயக்கர் ஆகிய ஆட்சிகளின் கீழும் தொடர்ந்து வளர்ந்து உயர்நிலை அடைந்தது. தமிழர் கட்டிடக்கலையைப் பல துணைப் பிரிவுகளாகப் பிரித்து ஆராய்வது வழக்கம். பொதுவாகக் கால அடிப்படையில், அந்தந்த காலங்களில் முதன்மை பெற்றிருந்த அரசுகளின் தொடர்பில் இத் துணைப் பிரிவுகளை ஆய்வாளர்கள் உருவாக்கியுள்ளனர். இந்தியக் கட்டிடக்கலை (Indian Archtecture) என்னும் ஆங்கில நூலில் பேர்சி பிறவுன் என்பார் பின்வருமாறு தமிழர் கட்டிடக்கலையைத் துணைப்பிரிவுகளாக வகுத்துள்ளார். தமிழர் கட்டடக்கலையில் கால வரைவு பின்வருமாறு: பல்லவர் காலம் (பொ.ஊ. 600 – பொ.ஊ. 900) சோழர் காலம் (பொ.ஊ. 900 – பொ.ஊ. 1150) பாண்டியர் காலம் (பொ.ஊ. 1100 – பொ.ஊ. 1350) விஜயநகரக் காலம் (பொ.ஊ. 1350 – பொ.ஊ. 1565) நாயக்கர் காலம் (பொ.ஊ. 1600 – ) பல்லவர் காலம் கல்லினால் கட்டிடங்களை அமைக்கும் முறையைத் தென்னகத்தில் அறிமுகப்படுத்தியது பல்லவர்களே. ஆரம்பத்தில் பாறைகளைக் குடைந்து குடைவரை கோயில்களை அமைத்தனர். அத்துடன் பாறைகளை வெளிப்புறத்தில் செதுக்கி ஒற்றைக்கல் கோயில்களையும் அமைத்தனர். பின்னர் கற்களைப் பயன்படுத்திக் கட்டுமானக் கோயில்கள் அமைக்கப்பட்டன. திருச்சிராப்பள்ளி, திருக்கழுங்குன்றம், தளவானூர், பல்லாவரம், நாமக்கல் ஆகியவை உட்படப் பல இடங்களில் பல்லவர்களின் குடைவரை கோயில்களைக் காணலாம். மாமல்லபுரத்திலுள்ள புகழ் பெற்ற "பஞ்ச பாண்டவர் ரதங்கள்" என அழைக்கப்படும் கோயில்கள் ஒற்றைக் கல்லில் செதுக்கி எடுக்கப்பட்டவை ஆகும். காஞ்சிபுரத்திலுள்ள வைகுந்தப்பெருமாள் கோயில், கைலாசநாதர் கோயில் என்பனவும் புகழ் பெற்ற மாமல்லபுரம் கடற்கரைக் கோயிலும் பல்லவர்களின் கட்டுமானக் கோயில்களுக்குச் சிறந்த எடுத்துக்காட்டுகளாகும். சோழர் காலம் தமிழகத்தில் சோழராட்சி முன்னணிக்கு வந்த முற்பகுதியில் (பொ.ஊ. 10 ஆம் நூற்றாண்டு) மிகுதியான அளவில் கோயில்கள் கட்டப்படதாகத் தெரியவில்லை; கட்டப்பட்டவையும் அளவிற் சிறியவையே. இக்காலத்தில் கட்டப்பட்ட கோயில்களுக்கு எடுத்துக்காட்டாகத் திருக்கட்டளையிலுள்ள சுந்தரேஸ்வரர் கோயில், கொடும்பாளூரிலுள்ள மூவர் கோயில், திருமயம், கண்ணனூரிலுள்ள பாலசுப்பிரமணியர் கோயில், திருச்சிராப்பள்ளி, சிறீனிவாசநல்லூரில் கட்டப்பட்ட குரங்கநாதர் கோயில் என்பவற்றைக் கூறலாம். சோழராட்சியின் தொடக்கக்காலக் கோயில்களில் பல கூறுகளில் புதிய பாணிகள் தென்பட்டபோதும், பல்லவர் காலக் கட்டிடக்கலை கூறுகளும் முற்றாக மறைந்து விடவில்லை. இக்காலக் கட்டிடங்கள் முன்னர் கூறியது போல் அளவிற் சிறியனவாக இருந்தாலும், பல்லவர் கட்டிடங்களோடு ஒப்பிடுகையில் முழுமை பெற்றவையாகக் காணப்படுகின்றன. சோழராட்சியின் பிற்பகுதி திராவிடக் கட்டிடக்கலையின் பொற்காலம் எனலாம். இராஜராஜ சோழன் காலத்தில் சோழர்கள் மிகவும் பலம் பெற்று விளங்கினர். அவர்களுடைய நாடு பரந்து விரிந்து இருந்தது. இந்திய நாட்டுக்கு வெளியேயும் அவர்களுடைய ஆதிக்கம் மேலோங்கியிருந்த காலம். இந்த அதிகார பலத்தினதும், செல்வ வளத்தினதும் பின்னணியிலேயே தஞ்சைப் பெருவுடையார் கற்றாளி (கோவில்) கட்டப்பட்டது. மேற்கோள் தரவுகள் கட்டிடக்கலை


text: பிரபல தோல் நோய் மருத்துவரும் காஸ்மெடிக்ஸ் அறுவைசிகிச்சை நிபுணருமான டாக்டர் ரத்னவேல் மூளையில் ரத்தக் கசிவு ஏற்பட்டு கடந்த ஞாயிற்றுக் கிழமை அகால மரணம் அடைந்தார். மூளைச்சாவு அடைந்த மருத்துவரின் உடல் உறுப்புகள் மருத்துவமனைக்கு தானம் செய்யப்பட்டன. அவரது தோல், ஸ்டான்லி மருத்துவமனையில் அவர் உருவாக்கிய தோல் வங்கிக்கு தானமாகக் கொடுக்கப்பட்டது. டாக்டர் ரத்னவேல் கடந்த வெள்ளிக்கிழமை அன்று தோல் மருத்துவத்துறை சம்பந்தப்பட்ட மருத்துவ மாநாடு ஒன்றில் கலந்துகொள்வதற்காக திருச்சி சென்றார். உச்சிப் பிள்ளையார் கோவிலுக்குச் சென்றபோது திடீரென்று மயக்கம் அடைந்தார். இதனை அடுத்து சுற்றி இருந்தவர்கள் உதவியால் அவர் அருகில் இருந்த தனியார் மருத்துவமனையில் முதலுதவிக்காக அனுமதிக்கப்பட்டார். பிறகு, திருச்சி அப்போலோ மருத்துவமனைக்கு மாற்றப்பட்டார். சி.டி ஸ்கேன் பரிசோதனை செய்துபார்த்ததில், அவருக்கு மூளை ரத்தக்குழாய் வெடித்து ரத்தக்கசிவு ஏற்பட்டுள்ளது தெரியவந்தது. தொடர் சிகிச்சை பலனின்றி அவருக்கு மூளைச்சாவு ஏற்பட்டது. ரத்னவேலின் மறைவை அடுத்து அவரது விருப்பத்தின் பேரில் தோல் மற்றும் உடல் உறுப்புகளை தானம் செய்ய குடும்ப உறுப்பினர்கள் முடிவெடுத்துள்ளதாக ரத்னவேலின் மாமனாரும் மூத்த தோல் நிபுணருமான மகாகிருஷ்ணன் தெரிவித்துள்ளார். அவருடைய நுரையீரல்கள் சென்னை ஃபோர்டிஸ் மலர் மருத்துவமனைக்கு தானம் செய்யப்பட உள்ளது. மற்ற உறுப்புகள் திருச்சியில் உள்ள தனியார் மருத்துவமனைகளுக்கு அனுப்பி வைக்கப்படும் எனத் தகவல் வெளியாகியுள்ளது. திங்களன்று திருச்சி அரசு மருத்துவமனையில் பிரேதப் பரிசோதனை செய்த பின்னர் செவ்வாய் அன்று அவரது உடலுக்கு இறுதிச் சடங்குகள் நடைபெற்றன. சென்னை ஸ்டான்லி மருத்துவமனையில் காஸ்மெட்டாலஜி துறைத் தலைவராகப் பணியாற்றிய டாக்டர் ரத்னவேல், தோல்நோய் மற்றும் காஸ்மெட்டாஜி மருத்துவத்தில் பல அரிய சாதனைகளை நிகழ்த்தியவர். அரசு மருத்துவமனையான ஸ்டான்லியை தோல் மருத்துவம் மற்றும் காஸ்மெட்டாலஜி எனப்படும் அழகியல் சிகிச்சைகளுக்காகப் புகழ்பெறச் செய்தவர். ஸ்டான்லி மருத்துவமனையில் தோல் வங்கியை உருவாக்கியவர். முடி கொட்டுதல், பிளாஸ்டிக் சர்ஜரி, தோல் நோய்கள் ஆகியவற்றைப் பற்றி பல தொலைக்காட்சி நிகழ்ச்சிகள், மருத்துவக் கட்டுரைகள் வாயிலாக விழிப்பு உணர்வு ஏற்பட பாடுபட்டவர். இவரது நிகழ்ச்சிகள் அனைவருக்கும் புரியும்படியாக எளிமையாக, விளக்கமாக இருக்கும். சென்னை மட்டும் அல்லாமல் மற்ற ஊர்கள், மாநிலங்களிலும் இருந்தும் இவரைத் தேடிவந்து சிகிச்சை பெற்று பலன் அடைந்தவர்கள் பலர். திடீர் விபத்துகள், தீக்காயங்கள் ஆகியவற்றால் சேதமடைந்த தோல்பகுதி, எலும்பு, முகத்தசைகள் ஆகியவற்றைச் சிறந்த முறையில் அறுவைசிகிச்சை மூலம் சரிசெய்து சாதனை படைத்தவர். சொரியாசிஸ், படர்தாமரை உள்ளிட்ட தோல் பிரச்னைகள் முடி கொட்டும் பிரச்னைகள் உள்ளவர்களுக்கு தகுந்த அலோபதி சிகிச்சைகள் மூலமாக சிகிச்சை அளித்துள்ளார். இவரது இழப்பால் மருத்துவ உலகம் பெரும் அதிர்ச்சிக்கு உள்ளாகியுள்ளது. இது குறித்து ஸ்டான்லி மருத்துவமனை டீன் பொன்னம்பலம் நமச்சிவாயம் கூறுகையில், ''ரத்னவேல் சிறந்த தோல், முடி, அழகு சிகிச்சை நிபுணர். ஸ்டான்லி மருத்துவமனையில் அழகியல் சிகிச்சைகளுக்காக 2013 செப்டம்பர் அன்று பிரத்யேகமாக ஒரு துறையை உருவாக்கியவர். இதுவரை ஸ்டான்லி தவிர வேறெந்த அரசு மருத்துவமனையிலும் அழகியலுக்கென்று தனியாக ஒரு துறை இல்லை. பல இளம் மருத்துவர்களுக்குப் பயிற்சி மற்றும் ஊக்கம் அளித்து அவர்களது துறையில் நிபுணத்துவம் பெற வைத்துள்ளார். பல மருத்துவக் கல்லூரி மாணவர்களுக்கு அவர் ஒரு நல்ல ஆசானாகவும் முன்மாதிரியாகவும் விளங்குகிறார். அவரது இழப்பு மருத்துவ உலகில் ஈடு செய்ய முடியாதது'' என்றார். - வி. மோ. பிரசன்ன வெங்கடேஷ்.